
कुरआन पढ़ना पढ़ाना और तिलावत में मशगूल रहना 
आख़िरी मन्जिल पर 
वीरान घर 
काबिले रश्क 
औरतों को सूरः ब-करः की आखिरी दो आयतें 
याद कराने का हुक्म 
सूरः ब-क्रः और सूरः आलि इमरान की फजीलत 
आयतुलू-कुर्सी की फृुजीलत 
फूर्ज नमाज़ के बाद आयतुल-कुर्सी 

| सूर: ब-क्रः की आख़िरी दो आयतों की फूजीलत 
सूरः ब-क्रः की आख़िरी दो आयतें रात को पढ़ना 
जुमा के दिन सूरः आलि इमरान की तिलावत करना 
हर रात सूरः वाकिआ पढ़ने से कभी फाका न होगा 
सूरः यासीन की फजीलत 
सूरः कहफ की फजीलत 
सूरः मुल्क और अलिफ-लाम-मीम सज्द: की फजीलत 
कब्र के अजाब से बचाने वाली दो सूरतें: 
सूर: हश्र की आख़िरी तीन आयतें 
सूर: इजा जुलजिलतू, कुल या अय्युहल्‌ काफिरून 
और सूरः इख्लास 
सूरः इख्लास की अतिरिक्त फजीलत 
सूरः अल्हाकुमुत्तकासुर 

कुल अऊजु बिरब्बिलु फ-लक और 

कुल अऊजु बिरब्बिन्नास 

रात को सोते वक्‍त करने का एक अमल 

बीमारी का एक अमल 

| कुरआन के हिफ्ज करने की ज़रूरत और अहमियत 
अल्लाह के जिक्र के फुजाइल और उससे गफलत 
पर दईदें 

तसबीह पढ़ने और कलिमा तम्यिबा का विर्द करने 
का हुक्म और उंगलियों पर पढ़ने की फृजीलत 
जिक्र करने वाले हर भलाई ले गये 

खुदा तआला का साथ 

दिल की |, 
| दुनिया में जन्नत का दीदार 

खुदा की बारगाह में तज़किरा 

तहज्जुद गुज़ारी के बदले 

बिना खर्च बाला नशीं 

बिस्तर पर बुलन्द दर्ज 

दीवाना बन जाओ 

रियाकारी की परवाह न करो 

नम्बर ले गये 

मगफिरत की निदा 

मोती के मिंबर 

दुनिया व आखिरत की भलाई 

सिर्फ एक चीज 

जिहाद से अफृजल 
दुनिया से रुख्सत होने के वक़्त 
, जन्नत के बागीचे 
फरिश्तों के सामने फछर 
अल्लाह के अज़ाब से नजात 
अर्शे इलाही के साये में 
मुर्दा और जिन्दा 
हुजूरे अकरम सलल० का जवाब 
करवट में कबूल 
शैतान की नाकामी 
फूजर और असर की नमाज के बाद जिक्र का सवाब 
निफाक से बरी 
जिक्र छोड़ने की वईदें 
मुर्दा गधे के पास से उठे 
जबरदस्त नुकसान 
हर बात वबाल है 
लानत से कौन महफूज है 
सुब्हानल्लाह, अल्हम्दु लिल्लाहि, ला इला-ह इल्लल्लाहु 
अल्लाहु अकबर का विर्द रखने के फूजाइल 
जन्नत में दाखिला 
अर्श तक 
अल्लाह तआला तक पहुँचना 
दुनिया और जो कुछ दुनिया में है, से अफजल 
रोजाना हजार नेकियाँ 








हज़रत मूसा अलैहिस्सलाम को हिदायत 
हजरत इब्राहीम ख़लीलुल्लाह अलैहिस्सलाम का पैगाम 
पूरेसौ 

पंतझड़ की तरह 

तमाम जिक्रों में अफ़ुजल 

जन्नत की कुन्जियाँ 

99 दफ्तर 

360 जोड़ों का शुक्रिया 

ढाल ले लो 

उहुद पहाड़ के बराबर 

चार कलिमों का चयन 


ईमान ताज़ा किया करो 

तसबीहाते फातिमा 

सोते वक्‍त और फर्ज नमाज़ के बाद तसबीह 
तहमीद और तकबीर 


हजरत फातिमा घर का काम-काज खुद करती थीं 
घर में सामान की कमी कोई ऐब नहीं 

तीन कलिमात जिनके पढ़ने का बेइन्तिहा सवाब है 
हजरत जुवैरिया रजि० कैसे उम्मुल मोमिनीन बन गईं 
हजराते सहाबा का बेमिसाल अदब 

हजरत जुवैरिया के बाप का मुसलमान होना 

नाम बदलना 

कलिमा-ए-तौहीद के फज़ाइल 

इस्तिगफार 

क्या? 
नबी पाक पर दुरूद व सलाम के फज़ाइल 
कोई मजलिस जिक्र और दुरूद व सलाम से 
ख़ाली न रहने दें 
मजलिस के आख़िर में उठने से पहले पढ़ने की दुआ 


तिलावत और ज़िक्र के बारे में चन्द अहकाम 
दस्तूरूल अमल 

सुबह व शाम को पढ़ने के लिए 

रात को पढ़ने के लिए 

फूर्ज नमाज़ों के बाद 

अल्लाह के जिक्र और कुरआन मजीद 
के फूजाइल व मसाइल 





कुरआन पढ़ना पढ़ाना और तिलावत में मशगूल रहना ' 
हदीसः () हज़रत उसमान रजियल्लाहु अन्हु से रिवायत है कि 
हुजूरे अक्दस सल्लल्लाहु अलैहि व सलल्‍लम ने इरशाद फ्रमाया कि तुम 
में से सबसे बेहतर वह है जो कुरआन सीखे और सिखाये। 
(मिश्कात शरीफ पेज 83 जिल्‍्द ) 
हदीसः (2) हजरत अब्दुल्लाह बिन अब्बास रजियल्लाहु अन्हु से 
रिवायत है कि हुजूर पुरनूर सल्लल्लाहु अलैहि व सललम ने इरशाद 
फ्रमाया कि मेरी उम्मत के शरीफ लोग वे हैं जो कुरआन के उठाने 
वाले हैं और रात (को जागने) वाले हैं । 
(मिश्कात शरीफ पेज 0 जिल्द ) 
तशरीहः इन दोनों हदीसों में कुरआन करीम के पढ़ने पढ़ाने और 
इसकी तालीम व प्रसार में लगने की फुजीलत बयान फ्रमायी है। 
दुनिया में करोड़ों आदमी बसते हैं, छोटा-बड़ा और अच्छा-बुरा और 
शरीफ वगैरह। शरीफ (सम्मानित और बड़ाई वाला) होने के बहुत-से 
मेयार हैं। इस बारे में लोगों की मुख्तलिफ रायें हैं। कोई शख्स 
दौलतमन्द (धनवान) को बड़ा समझता है, कोई राष्ट्रपति और प्रधान 
मन्त्री को शरीफ जानता है। कोई अच्छे बंगले में रहने वाले को अच्छा 
जानता है, कोई बड़ी फर्म और मोटर-कार वगैरह का मालिक होने को 
बड़ाई का मेयार यकीन करता है। ख़ुदा तआला के सच्चे रसूल 
सल्लल्लाहु अलैहि व सल्‍लम ने इन जिक्र हुए ख़्यालात को गलत करार 

दिया और शराफत का मेयार कुरआन मजीद में मशगूल होना बताया। 
और जो इसकी तालीम में लगे उसके बारे में फरमाया कि वह सबसे 
बेहतर आदमी है। 

हजरत अबू सईद रजियल्लाहु अन्हु से रिवायत है कि रसूले खुदा 
सल्लल्लाहु अलैहि व सललम ने इरशाद फ्रमाया कि अल्लाह तआला 
फरमाते हैं कि जिस शख्स को कुरआन मेरे जिक्र से और मुझसे सवाल 
करने से मशगूल करे (कि उसको कुरआन शरीफ पढ़ने की वजह से 
दूसरे किसी जिक्र और दुआ की फुरसत न मिले) मैं उसको सवाल 
करने वालों से अफजल नेमतें) दूँगा। और कलामुल्लाह की फजीलत 
(दूसरे) सारे कलामों पर ऐसी है जैसी अल्लाह की फूजीलत मख्लुक्‌ 
पर है। (तिर्मिजी) 

हजरत अब्दुल्लाह बिन मसऊद रज़ियल्लाहु अन्हु से रिवायत है 
कि रसूलुल्लाह सलल्‍्लल्लाहु अलैहि व सल्‍लम ने इरशाद फरमाया कि जो 
शख्स अल्लाह की किताब से एक हर्फ पढ़े तो उसके लिये उस हर्फ के 
बदले एक नेकी मिलेगी और हर नेकी दस नेकियों के बराबर (लिखी 
जाती) है। (फिर फ्रमाया) मैं नहीं कहता कि अलिफुू-लाम-मीम एक 
हर्फ है, बल्कि मैं कहता हूँ कि अलिफ एक हर्फ है और लाम एक हर्फ 
है और मीम एक हर्फ है। (तिर्मिजी) 

पस अगर किसी ने लफ़्ज अल्हम्दु कहा तो उसके कहने से पचास 
नेकियाँ मिल जायेंगी क्योंकि इसमें पाँच हर्फ हैं। 

कुरआन मजीद अल्लाह की किताब है इसमें अहकाम हैं। कायनात 
की हकीकतें और इल्म व ज्ञान की बातें हैं, अख्लाक्‌ व आदाब हैं, 
इसने दुनिया व आख़िरत की कामयाबी के आमाल बताये हैं, यह 
दुनिया के इन्किलाबात के असबाब और कौमों के उठने, पस्त होने, 
बुलन्दी हासिल करने और बरबाद होने के राज़ों और उसूलों की तरफ 

रहबरी करता है। इसकी बरकतें बेइन्तिहा हैं। खुदा-ए-पाक की 
रहमतों का सरचश्मा (स्रोत) है, नेमत व दौलत का ख़ज़ाना है। इसकी 
तालीमात पर अमल करना दुनिया व आख़िरत की सरबुलन्दी और 
कामयाबी का जरिया है। इसके अलफाज भी बहुत मुबारक हैं। यह 
सबसे बड़े बादशाह का कलाम है। ख़ालिक (पैदा करने वाले यानी खुदा 
तआला) व मालिक का प्याम है, जो उसने अपने बन्दों और बन्दियों के 
लिये भेजा है। इसके अलफाज बहुत बरकत वाले हैं, इसकी तिलावत . 
करने वाला आख़िरत के बेइन्तिहा अज्र व फल का हकदार तो होता ही 
है दुनियावी जिन्दगी में भी रहमत व बरकत और इज्जत व खुदाई 
मदद उसके साथ रहती है और यह शख्स दिल के सुकुन और 
खुशहाली के साथ जिन्दगी गुजारता है। 

कलामुल्लाह की एक अजीब शान यह है कि इसके पढ़ने से कभी 
सैरी नहीं होती (यानी तबीयत नहीं भरती) और बरसों पढ़ते रहो कभी 
पुराना मालूम नहीं होता। यानी तिलावत करने वाले की तबीयत का 
लगाव इस बुनियाद पर ख़त्म नहीं होता कि बार-बार एक ही चीज पढ़ 
रहा है बल्कि बात यह है कि जितनी बार पढ़ते हैं नयी चीज़ मालूम 
होती है। कितनी अजीम है वह जात जिसका कलाम इस कुद्र खूबियों 
वाला है। 

कुरआन मजीद की तिलावत और अल्लाह का जिक्र ज़बान पर 
जारी रखने से बहुत-से फायदे हासिल होते हैं। एक बार नबी करीम 
सल्लल्लाहु अलैहि व सल्‍लम ने हजरत अबू बक्र रजियल्लाहु अन्हु को 
चन्द कसीयतें फरमाईं जिनमें से एक यह है किः 

तर्जुमाः तुम कुरआन पाक की तिलावत और अल्लाह के जिक्र को 
अपने ऊपर लाजिम कर लो क्योंकि इससे आसमान में तुम्हारा तजकिरा 
होगा और जमीन में तुम्हारे लिये नूर होगा। (मिश्कात शरीफ) 














आख़िरी मन्जिल पर 

हजरत अब्दुल्लाह बिन उमर रजियल्लाहु अन्हु से रिवायत है कि 
रसूले ख़ुदा सललल्लाहु अलैहि व सल्‍लम ने इरशाद फ्रमाया कि 
कियामत के दिन कुरआन वाले से कहा जायेगा कि पढ़ता जा और 
(जन्नत के दरजों में) चढ़ता जा। क्योंकि तेरी मन्जिल उस आयत के 
पास है जिसको तू सबसे आख़िर में पढ़े। (मिश्कात) 

यानी चढ़ते-चढ़ते जहाँ तेरी किराअत (कुरआन का पढ़ना) खत्म 
होगी वहीं तेरी मन्जिल है। लिहाजा जिसको जितना कुरआन शरीफ याद 
होगा उतना ही उसको बुलन्द दरजा मिलेगा। 


वीरान घर . के 

हजरत अब्दुल्लाह बिन अब्बास रजियल्लाहु अन्हु से रिवायत है 
कि रसूले खुदा सललल्लाहु अलैहि व सल्‍लम ने इरशाद फ्रमाया कि 
जिस शख्स के दिल में कुरआन का कुछ हिस्सा (भी) नहीं वह वीरान 
घर की तरह से है। (तिर्मिजी) 

फायदाः मालूम हुआ कि दिल एक इमारत है जिसकी आबादी 
कुरआन शरीफ से है। 


काबिले रश्क 

हज़रत अब्दुल्लाह बिन उमर रजियल्लाहु अन्हु से रिवायत है कि 
रसूले खुदा सललल्लाहु अलैहि व सल्‍लम ने इरशाद फ्रमाया कि रश्क 
सिफ दो आदमियों पर है- एक वह जिसको खुदा ने कुरआन दिया वह 
उसमें रात-दिन लगा रहता है। नमाजों में पढ़ता है, तिलावत करता है 
उसपर अमल करता है। दूसरे वह जिसको खुदा ने माल दिया हो सो 
वह उसमें से रात-दिन अल्लाह तआला की रिजा में खर्च करता रहता 


है। (बुखारी शरीफ) 

औरतों को सूरः ब-क्रः की आख़िरी दो आयतें 
याद कराने का हुक्म 

हदीसः (3) हजरत जुबैर बिन नुफैर रजियल्लाहु अन्हु से रिवायत 
है कि रसूले अकरम सल्लल्लाहु अलैहि व सलल्‍्लम ने फ्रमाया कि 
अल्लाह तआला ने ऐसी दो आयतों पर सूरः ब-करः ख़त्म फ्रमायी है 
जो अल्लाह ने मुझे अपने उस ख़ज़ाने से दी हैं जो उसके अर्श के 
नीचे है लिहाजा तुम उन आयतों को सीखो और अपनी औरतों को 
सिखलाओ (ताकि वे भी तिलावत करें और उनके सीखने-सिखाने की 
जरूरत इसलिये है) कि ये रहमत (का जरिया) हैं और (अल्लाह की) 
नजदीकी हासिल होने का सबब हैं और पूरी-की-पूरी दुआ हैं। 

(मिश्कात शरीफ पेज 89 ) 

तशरीहः इस रिवायत में सूरः ब-क्रः की आखिरी दो आयतों की 
फुजीलत बयान फ्रमायी और हुक्म दिया है कि इनको सीखें और 
औरतों को भी सीखायें ताकि सभी इनकी बरकतों से मालामाल हों। 
हुजूरे अक्दस सललल्लाहु अलैहि व सललम ने इरशाद फ्रमाया कि सूरः 
बर-क्रः की आख़िरी दो आयतें (आ-मनर्रसूलु से लेकर सूरः के ख़त्म 
तक) अल्लाह ने मुझे अपने उस खजाने से दी हैं जो उसके अर्श के 
नीचे है। और यह भी फ्रमाया कि ये दोनों आयतें रहमत का जरिया 
और अल्लाह की नजदीकी हासिल होने का सबब हैं और पूरी की पूरी 
दुआ हैं। इन आयतों को याद करें बार-बार पढ़ें और खुसूसियत के 
साथ सोते वक्‍त जरूर पढ़ा करें। इनकी और फजीलत अभी-अभी इन 
पन्‍नों में इन्शा-अल्लाह आयतुल-कुर्सी की फृजीलत के बाद बयान 
होगी । 

औरतों को जिक्र व तिलावत में मर्दों से पीछे नहीं रहना चाहिये। 

आख़िरत की दौड़-धूप में सब बराबर हैं, जो जितना कर लेगा उसका 
अज्र पा लेगा, मर्द हो या औरत हो। आख़िरत बेइन्तिहा है वहाँ की 
नेमतें भी बेइन्तिहा हैं, उप्रें भी बेइन्तिहा होंगी। नेमतों की नवाज़िश 
होगी, जो मर्द व औरत जिस कुद्र नेक आमाल की पूंजी साथ ले 
जायेगा वहाँ सवाब पायेगा। 
सूरः ब-क्रः और सूरः आलि इमरान की फूजीलत 
- हज़रत अबू हुरैरह रज़ियल्लाहु अन्हु से रिवायत है कि आँ हजरत 
सल्लल्लाहु अलैहि व सल्‍लम ने इरशाद फरमाया कि अपने घरों को बढ्रें 
न बनाओ। (यानी घरों में जिक्र व तिलावत का चर्चा रखो और जिक्र 
व तिलावत से ख़ाली रखकर घरों को कब्रिस्तान न बना दो कि जैसे 
वहाँ जिक्र व तिलावत की आवाज नहीं ऐसे ही तुम्हारे घर भी इससे 
खाली हो जायें और जिन्दा लोग मुर्दों की तरह बन जायें) फिर फ्रमाया 
कि बेशक शैतान उस घर से भागता है जिसमें सूरः: ब-क्रः पढ़ी जाती 
है। (मुस्लिम शरीफ) 
हजरत अबू उमामा रजियल्लाहु अन्हु से रिवायत है कि आँ 
हज़रत सल्लल्लाहु अलैडि व सल्‍लम ने फरमाया कि कुरआन पढ़ा करो 
क्योंकि वह कियामत के दिन अपने लोगों के लिये (जो पढ़ते-पढ़ाते हैं 
और इसकी तिलावत का जौक्‌ रखते हैं) सिफारिशी बनकर आयेगा। 
फिर फ्रमाया कि दो रोशन सूरतें पढ़ो (यानी सूरः ब-करः और सूरः 
आलि इमरान क्‍योंकि ये दोनों कियामत के दिन दो सायबानों की तरह 
आयेंगी और अपने लोगों को बख्शवाने और दरजे बुलन्द कराने के 
लिये खुदा पाक के हुजूर में) खूब जोरदार सिफारिश करेंगी। फिर 
फ्रमाया कि सूरः ब-करः को पढ़ो क्योंकि इसका हासिल कर लेना 
बरकत का सबब है और इसका छोड़ देना हसरत का सबब है और 
यह बातिल वालों के बस की नहीं। (मुस्लिम शरीफ) 

आयतुल्ू-कुर्सी की फूजीलत 

आयतुल-कुर्सी भी सूरः ब-करः की एक आयत है जो तीसरे पारे 
के पहले पृष्ठ पर है। इसके पढ़ने की बहुत फृज़ीलत आयी है। एक 
हदीस में है कि हुजूर सल्लल्लाहु अलैहि व सललम ने हजरत उब्बी बिन 
कअब रजियल्लाहु अन्हु से दरियाफ़्त फरमाया कि बताओ अल्लाह की 

: किताब में कौनसी आयत सबसे ज़्यादा बड़ी है? हजरत उब्बी बिन 

कअब ने अर्ज किया अल्लाह व रसूल ही ज़्यादा जानते हैं। आपने फिर 
यही सवाल किया तो उन्होंने अर्ज किया कि सबसे बड़ी आयत यह है: 

पश्यी 5४0 #3............... 70220 | % ४0005 

(सूरः ब-करः आयत 255) 

यह सुनकर उनकी तसदीक्‌ फ्रमाते हुए आँ हज़रत सल्लल्लाहु 
अलैहि व सल्‍लम ने उनके सीने पर हाथ मारकर फरमायाः तुमको इल्म 
मुबारक हो। (मुस्लिम शरीफ) 

बाज हदीसों में आयतुल-कुर्सी को कुरआन की तमाम आयतों की 
सरदार फ्रमाया है। (हिस्ने-हसीन) 

एक हदीस में है कि जब तुम रात को सोने के लिये अपने बिस्तर 
पर जाओ तो आयतुल-कुर्सी: 

अल्लाहु ला इला-ह इल्ला हु-व अलू-हस्युलू कृय्यूमु ला 
तअख़ुजुहू सि-नतुंव-व ला नौम, लहू मा फिस्समावाति व मा 
फिलू-अर्‌जि मन्‌ जुल्लजी यश्फृओु जिन्दहू इल्ला बिइज्निही यअलमु 
मा बै-न ऐदीहिम्‌ व मा ख़ल्फुहुम्‌ व ला युहीतू-न बिशैद्म्‌-मिन्‌ 
इल्मिही इल्ला बिमा शा-अ वसि-अ कुरसिय्युहुस्समावाति वलु-अर्‌-ज 
व ला यऊदुह्दू हिफ़्जुहुमा व हुवलू अलिय्युलू-अजीम | 

पढ़ लो। अगर ऐसा कर लोगे तो अल्लाह की तरफ से तुम्हारे 

ऊपर एक निगरानी करने वाला मुकर्रर हो जायेगा और तुम्हारे करीब 
शैतान न आयेगा। (बुखारी) 


फूर्ज नमाज के बाद आयतुल-कुर्सी 

फर्ज नमाज के बाद भी आयतुल-कुर्सी पढ़नी चाहिये। हज़रत 
अली रजियल्लाहु अन्हु फरमाते हैं कि मैंने हुजूरे अक्दस सल्लल्लाहु 
अंलैहि व सल्‍लम से सुना है कि जो शख्स हर (फर्ज) नमाज के बाद 
आयतुलू-कुर्सी पढ़ ले उसको जन्नत में जाने के लिये मौत ही आड़ 
बनी हुई है। और जो शख्स इस आयत को अपने बिस्तर पर लेटते 
वक्‍त पढ़ ले तो अल्लाह उसके घर में और पड़ोसी के घर में और 
आस-पास के घरों में अमन रखेगा। (बैहकी) 

शैतान के असर, आसेब, भूत-परेत से बचने के लिये 
आयतुल-कुर्सी का पढ़ना आजमाया हुआ है। 

सूरः ब-क्रः की आख़िरी दो आयतों की फूजीलत 

सूरः ब-क्रः की आख़िरी दो आयतें (आ-मनर्रसूलु से लेकर सूरः . 
के खत्म तक) इनके पढ़ने की भी बहुत फजीलत है। आख़िरी आयत में 
दुआएँ हैं जो बहुत ज़रूरत की दुआएँ हैं। और इन दुआओं के कबूल 
होने का वायदा भी है। हुजूरे अक़्दस सल्लल्लाहु अलैहि व सल्‍्लम ने 
एक दिन फ्रमाया कि इस वक़्त आसमानों का एक दरवाजा खोला गया 
है जो इससे पहले कभी नहीं खोला गया था। उस दरवाज़े से एक 
फरिश्ता नाजिल हुआ। आपने फरमाया कि यह एक फ्रिश्ता नाजिल 
हुआ है जो आज से पहले जमीन की तरफ कभी नाज़िल नहीं हुआ। 
उस फ्रिश्ते ने आपको सलाम किया और कहा: आप खुशख़बरी कबूल 
फ्रमायें ऐसी दो चीज़ों की जो सरापा (यानी पूरी तरह) नूर हैं। आप 
से पहले किसी नबी को नहीं दी गईं: () फातिहतुल किताब (यानी 








दोनों में दुआएँ हैं)। अल्लाह का यह वायदा है कि इनमें से दुआ का 
जो भी हिस्सा आप पढ़ेंगे उसके मुताबिक अल्लाह तआला आपको 
जरूर अता फरमायेंगे। (मुस्लिम शरीफ) 


सूरः ब-क्रः की आख़िरी दो आयतें रात को पढ़ना 
हज़रत इब्ने मसऊद रजियल्लाहु अन्हु से रिवायत है कि हुजूर 
सल्लल्लाहु अलैहि व सल्‍लम ने इरशाद फ्रमाया कि जिसने सूरः 
ब-करः की आख़िरी दो आयतें रात को पढ़ लीं तो ये आयतें उसके 
लिये काफी होंगी। (यानी रात भर यह शख्स जिननात और इनसानों की 
शरारतों से महफूज रहेगा। हर नागवार चीज़ से इसकी हिफाजत होगी)। 
(बुखारी व मुस्लिम) 
हज़रत नौमान बिन बशीर रज़ियल्लाहु अन्हु फ्रमाते हैं कि रसूले 
अकरम सल्लल्लाहु अलैहि व सल्‍लम ने फरमाया कि अल्लाह तआला ने 
दो आयतें नाज़िल फरमायी हैं जिन पर सूरः ब-कुरः खत्म की है। जिस 
किसी घर में तीन रात पढ़ी जायेंगी तो शैतान उस घर के करीब न 
आयेगा। (तिर्मिज़ी व दारमी) 
एक हदीस में है कि आँ हज़रत सल्लल्लाहु अलैहि व सल्लम ने 
फ्रमाया कि सूर: ब-करः के ख़त्म पर जो आयतें हैं अल्लाह तआला 
ने अपनी रहमत के ख़ज़ानों से दी हैं जो अर्श के नीचे हैं। (उनमें जो 
दुआएँ हैं ऐसी जामे और मुकम्मल हैं कि) उन्होंने दुनिया व आख़िरत 
की कोई भलाई नहीं छोड़ी जिसका सवाल उनमें न किया हो। 
(मिश्कात शरीफ) 


जुमा के दिन सूरः आलि इमरान की तिलावत करना 
हज़रत मकहोल ताबिई ने फरमाया कि जो शख्स सूर: आलि 











। 

















इमरान जुमा के दिन पढ़ ले उसके लिये रात आने तक फरिश्ते दुआ 
करते रहेंगे। (मिश्कात शरीफ) 

हर रात को सूरः वाकिआ पढ़ने से कभी फाका न होगा 

हदीसः (4) हजरत अब्दुल्लाह बिन मसऊद रज़ियल्लाहु अन्हु से 
रिवायत है कि हुजूरे अक्दस सल्लल्लाहु अलैहि व सल्‍्लम ने इरशाद 
फुरमाया कि जो शख्स रोज़ाना रात को सूरः वाकिआ पढ़ लिया करे 
उसे कभी फाका न होगा। (हदीस को रिवायत करने वाले अब्दुल्लाह 
बिन मसऊद रजियल्लाहु अन्हु के शार्गिंद का बयान है कि) हज़रत 
अब्दुल्लाह बिन मसऊद रजियल्लाहु अन्हु अपनी लड़कियों को हुक्म 
देकर रोजाना रात को सूरः वाकिआ पढ़वाया करते थे। 

| (मिश्कात शरीफ पेज 89 ) 

हदीसः हज़रत अनस रजियल्लाहु अन्हु से रिवायत है कि हुजूरे 
अक्दस सल्लल्लाहु अलैहि व सललम ने इरशाद फरमाया कि तुम अपनी 
औरतों को सूरः वाकिआ सिखाओ क्योंकि वह मालदारी (लाने) वाली 
सूरः है। (कन्जुल्‌ू-उम्माल पेज 45 जिल्द ) 

तशरीहः हदीस नम्बर 93 में फ्रमाया कि जो शख्स हर रात 
सूरः वाकिआ पढ़ लिया करे उसे कभी फाका न होगा। और उसके बाद 
वाली हदीस में फूरमाया कि सूरः वाकिआ औरतों को सिखाओ क्योंकि 
यह मालदारी लाने वाली सूरः है, इसी लिए अब्दुल्लाह बिन मसऊद 
रजियल्लाहु अन्हु रोजाना अपनी लड़कियों को पाबन्दी के साथ सूरः 
वाकिआ पढ़वाया करते थे। 

हाफिज इब्ने कसीर रहमतुल्लाहि अलैहि ने अपनी तफसीर में इब्ने 
असाकिर रहमतुल्लाहि अलैहि के हवाले से लिखा है कि हजरत 
अब्दुल्लाह बिन मसऊद रजियल्लाहु अन्हु की मौत वाली बीमारी में 

हजरत उसमान बिन अफ्फान रजियल्लाहु अन्हु उनकी बीमार-पुरसी के 
लिए तशरीफ ले गये और दरियाफ़्त फरमाया कि आपको क्या तकलीफ 
है? हज़रत अब्दुल्लाह रजियल्लाहु अन्हु ने जवाब दिया अपने गुनाहों के 
वबाल की तकलीफ है। हज़रत उसमान रजि० ने फुरमाया आपकी 
ख्वाहिश क्या है? हज़रत अब्दुल्लाह रजियल्लाहु अन्हु ने फरमाया अपने 
परवर्दिगार की रहमत चाहता हूँ। आपके लिये कोई डाक्टर भेज दूँ? 
हजरत उसमान ने पूछा। डाक्टर ने ही तो मुझे बीमार किया है, हजरत 
अब्दुल्लाह रजियल्लाहु अन्हु ने जवाब दिया। तो फिर आख़िर ख़र्चों के 
लिये कुछ रकुम भिजवा दूँ? हजरत उसमान रजियल्लाहु अन्हु ने 
फुरमाया। नहीं! मुझे इसकी ज़रूरत नहीं, हज़रत अब्दुल्लाह रजियल्लाहु 
अन्हु ने जवाब दिया। यह रकम आपके बाद आपकी लड़कियों के काम 
आ जायेगी, हजरत उसमान रज़ियल्लाहु अन्हु ने फुरमाया। क्या आपको 
मेरी बेटियों पर फाके व तंगदस्ती का अन्देशा है? मैंने तो उन्हें हर रात 
सूरः वाकिआ की तिलावत की ताकीद कर रखी है, क्योंकि मैंने आँ 
हजरत सल्लल्लाहु अलैहि व सललम को यह फ्रमाते हुए सुना है कि 
जो शख्स हर रात सूरः वाकिआ पढ़े उसे कभी फाके की मुसीबत नहीं 
आयेगी। (तफसीर इब्ने कसीर पेज 28 जिल्द 4) 

लोग आजकल पैसा कमाने और मालदार बनने के लिये बहुत कुछ 
कोशिशें करते हैं लेकिन अल्लाह के रसूल सल्लल्लाहु अलैहि व सल्‍लम 
के बताये हुए नुस्खे पर अमल करने का इरादा ही नहीं करते। 
आजकल हम ऐसे दौर से गुज़र रहे हैं कि मर्दों और औरतों को, छोटों 
बड़ों को, बच्चों और बूढ़ों को कुरआन मजीद की तिलावत करने और 
अल्लाह का जिक्र करने की फुरसत ही नहीं मिलती। सुबह होती है तो 
सबसे पहले रेडियो और अख़बारात में मशगूल हो जाते हैं। घण्टे आधे 
घण्टे के बाद नाश्ता करके बनाव सिंघार करके बच्चे स्कूल की राह 














लेते हैं और बड़े नौकरियों के लिये चल देते हैं। औरतें और छोटे बच्चे 
रेडियो से गाना-बजाना सुनते रहते हैं। जब स्कूल वाले बच्चे वापस 
आते हैं तो वे भी गाना सुनने में लग जाते हैं, कहाँ का जिक्र कहाँ की 
तिलावत, सब दुनिया की मुहब्बत में मस्त रहते हैं। बहुत कम किसी 
घर से कलामुल्लाह पढ़ने की आवाज आती है। अल्लाह के जिक्र और 
कुरआन पाक की तिलावत के लिये लोगों की तबीयतें आमादा ही नहीं । 
मौहल्ले के मौहल्ले गफलत-कदे बने हुए हैं, इक्का-दुक्का किसी घर में 
कोई नमाजी है और इस अफ्सोसनाक माहौल की वजह से अल्लाह की 
रहमतों और बरकतों से मेहरूम हैं। 

हर मुसलमान के लिये ज़रूरी है कि कुरआन मजीद पढ़े और 
अपने हर बच्चे को लड़का हो या लड़की कुरआन शरीफ पढ़ाये और 
रोजाना सुबह उठकर नमाज से फारिग होकर घर का हर फर्द कुछ न 
कुछ तिलावत ज़रूर करे ताकि उसकी बरकत से जाहिर व बातिन 
दुरुस्त हो और दुनिया व आखिरत की खैर नसीब हो। 

अल्लाह के जिक्र और तिलावते कुरआन मजीद की बरकतें और 
सआदतें ऐसी बेइन्तिहा हैं जिनका पता उन्हीं नेक बन्दों को है जो 
अपनी ज़िन्दगी का हिस्सा उनमें लगाये रहते हैं। 

सूरः वाकिआ और सूरः आलि इमरान और सूरः ब-क्रः के 
फुजाइल अभी-अभी गुज़र चुके हैं। तरगीब के लिये इनके अलावा दीगर 
सूरतों के ख़ास-खास फुजाइल और ख़ासियतें ज़िक्र की जाती हैं ताकि 
नफ़्स को तिलावत के लिये आमादा करना आसान हो। 

सूरः फातिहा 

सूरः फातिहा कुरआन मजीद की पहली सूरः है जो बहुत बड़ी 
फुजीलत वाली सूरः है। एक हदीस में इसको कुरआन की सबसे बड़ी 
सूरः फ्रमाया है। (बुख़ारी) लम्बी सूरतें तो और भी हैं मगर बड़ाई के 

एतिबार से यह सबसे बड़ी है, इसकी बहुत बरकत है। नमाज की हर 
रक्अत में पढ़ी जाती है। एक हदीस में फरमाया कि सूरः फातिहा जैसी 
सूरः न तो तौरात में नाजिल हुई न इन्जील में, न जबूर में न कुरआन 
में । (तिर्मिजी) 

सूरः फातिहा का विर्द रखना, दुनिया व आख़िरत की भलाइयों से 
नवाज़े जाने का बहुत बड़ा जरिया है। एक हदीस में इरशाद है कि सूरः 
फुतिहा में हर मर्ज से शिफा है। (दारमी) सूरः फातिहा के दस नाम हैं 
जिनमें से एक नाम काफिया और दूसरा शाफिया है, इसको पढ़ती रहा 
करो, बच्चों को सिखाओ और पढ़ी और पढ़ाओ। 


सूरः यासीन की फृजीलत 

हजरत अता बिन अबी रिबाह (ताबिई) फरमाते हैं कि मुझे यह 
हदीस पहुँची है कि रसूले करीम सल्लल्लाहु अलैहि व सल्‍लम ने इरशाद 
फ्रमाया कि जिसने दिन के अव्वल हिस्से में सूरः यासीन शरीफ पढ़ 
ली उसकी हाजतें पूरी कर दी जायेंगी। (मिश्कात शरीफ) ह 

एक और हदीस में है कि आ हजरत सल्लल्लाहु अलैहि व स 
ने फरमाया कि जिसने सूरः यासीन अल्लाह की रिजा की नीयत से 
पढ़ी उसके पिछले गुनाह माफ हो जायेंगे लिहाजा तुम इसे अपने मुर्दों 
के पास पढ़ा करो। (मिश्कात शरीफ) यानी जिसकी मौत का वक्‍त 
करीब हो उसके पास बैठकर पढ़ो। 

हजरत अनस रजियल्लाहु अन्हु से रिवायत है कि रसूलुल्लाह 
सल्लल्लाहु अलैहि व सल्‍लम ने इरशाद फ्रमाया कि हर चीज़ का दिल 
होता है और कुरआन का दिल सूरः यासीन है। जिसने यासीन (एक 
बार) पढ़ी, अल्लाह उसके पढ़ने की वजह से उसके लिये दस बार पूरा 
कुरआन शरीफ पढ़ने का सवाब लिख देगा। (मिश्कात शरीफ) 

















सूरः कहफ की फूजीलत 
 “सूरः कहफ पन्द्रहवें पारे के आधे अल्हम्दु लिल्लाहिल्लजी से शुरू 

होती है। इस. सूरः के पढ़ने की बहुत फूजीलत बयान हुई है। हजरत 
अबू सईद रजियल्लाहु अन्हु से रिवायत है कि आँ हज़रत सल्लल्लाहु 
अलैहि व सललम ने फ्रमाया कि जिसने जुमा के दिन सूरः कहफ पढ़ 
ली उसके लिये दोनों जुममों के दरमियान नूर रोशन रहेगा। (दअवाते 
कबीर) यानी उसका दिल नूर से भरा रहेगा। या यह मतलब है कि 
जुमा के दिन एक बार के पढ़ लेने से उसकी कब्र में बकुद्र एक हफ्ते 
के रोशनी रहेगी। अगर कोई हर जुमा को पढ़ लिया करे तो उसे मौत 
के बाद भी नूर ही नूर नसीब होगा। (अगरचे तमाम नेक आमाल 
रोशनी का सबब हैं)। 

हजरत अबू दर्दा रजियल्लाहु अन्हु से रिवायत है कि रसूले 
अकरम सल्लल्लाहु अलैहि व सल्‍लम ने इरशाद फ्रमाया कि जिसने 
सूरः कहफ के अव्वल की तीन आयतें पढ़ लीं वह दज्जाल के फितने 
से महफूज रहेगा। (तिर्मिजी शरीफ) 

सूरः तबारकल्लजी और अलिफू-लाम-मीम सज्दः की फजीलत 

हजरत अबू हुरैरह रजियल्लाहु अन्हु से रिवायत है कि हुजूरे 
अक्दस सल्लल्लाहु अलैहि व सल्‍लम ने इरशाद फरमाया कि कुरआन 
शरीफ में एक सूरः है जिसमें तीस आयतें हैं। उसने एक शख्स की 
यहाँ तक सिफारिश की कि वह बझुश दिया गया। यह सूरः 
तबारकल्लजी बियदिहिल्‌ मुल्कु है (जो उन्तीसवें पारे की पहली सूरः 
है)। (तिर्मिजी, निसाई) 

हज़रत जाबिर रजियल्लाहु अन्हु से रिवायत है कि हुजूरे अक्दस 
सल्लल्लाहु अलैहि व सल्‍लम रात को उस वक्‍त तक नहीं सोते थे जब 

तक कि सूरः अलिफ्‌ू-लाम-मीम सज्दा और सूरः तबारकल्लजी 
बियदिहिल मुल्कु न पढ़ लेते थे। (तिर्मिजी, दारमी) 


कृब्र के अज़ाब से बचाने वाली दो सूरतें 

सूरः सज्दा इक्कीसवें पारे में है जिसे अलिफु-लाम-मीम सज्दा भी 
कहते हैं। यह सूरः लुकूमान और सूरः अहजाब के दरमियान है। सूरः 
तबारकल्लजी और सूरः सज्दा को कब्र के अज़ाब से बचाने में ख़ास 
दख़ल है जैसा कि चुगली और पेशाब की छींटों से एहतियात न करने 
को कृत्र का अज़ाब लाने में ज्यादा दखल है। 

हजरत ख़ालिद बिन मअदान (ताबिई) ने फरमाया कि मुझे यह 
बात मालूम हुई है कि एक शख्स सूरः अलिफ लाम मीम सज्दा को 
पढ़ा करता था इसके सिवा (बतौर विर्द) कोई दूसरी सूरः न पढ़ता था 
और था भी बहुत गुनाहगार, जब कृब्र में अजाब होने लगा तो इस 
सूरः ने उस शख्स पर अपने पर फैला दिये और अर्ज किया कि ऐ 
रब! इसकी मगफिरत फरमा दे क्योंकि यह मुझे ज़्यादा पढ़ा करता था। 
चुनाँचे खुदा तआला ने उसकी सिफारिश कृबूल फ्रमाई और फरमाया 
कि इसके लिये हर गुनाह के बदले एक-एक नेकी लिख दो और 
एक-एक दरजा बुलन्द कर दो। उन्होंने यह भी फुरमाया कि यह सूरः 
अपने पढ़ने वाले की जानिब से कृब्र में झगड़ा करेगी और अल्लाह 
पाक से अर्ज करेगी कि ऐ अल्लाह! अगर मैं तेरी किताब से हूँ तो 
इसके बारे में मेरी सिफारिश कबूल फुरमा, अगर मैं तेरी किताब से 
नहीं हूँ तो मुझे अपनी किताब से मिटा दे। यह भी फरमाया कि यह 
सूरः परिन्दे की तरह अपने पर फैला देगी और सिफारिश करेगी और 
कुब्र के अज़ाब से बचा देगी। जो-जो फूृजीलत सूर: अलिफ लाम मीम 
सज्दा की बतायी यह फुजीलत और ख़ुसूसियत सूरः तबारकल्लजी 
बियदिहिल मुल्कु की भी बतायी है। (मिश्कात शरीफ) 























एक हदीस में है कि एक सहाबी ने एक क़॒त्र पर ख़ेमा लगाया 
उन्हें पता न था कि यहाँ कृब्र है, वहाँ से उनको सूरः तबारकल्लज़ी 
बियदिहिल्‌ मुल्कु पढ़ने की आवाज आयी। पढ़ने वाले ने जो क॒त्र वाला 
था यह सूरः पढ़ते-पढ़ते ख़त्म कर दी, हुजूरे अक्दस सल्लल्लाहु अलैहि 
व सल्‍लम की ख़िदमत में हाजिर होकर यह वाकिआ अर्ज किया तो 
आपने फरमाया कि “यह सूरः अजाब को रोकने वाली है, अल्लाह के 
अज़ाब से उसे नजात दिला देगी ।” (तिर्मिजी) 

सूरः हश्र की आख़िरी तीन आयतें 

हजरत मअकु॒ल बिन यसार रजियल्लाहु अन्हु से रिवायत है कि 
हुजूरे पाक सल्लल्लाहु अलैहि व सल्लम ने फुरमाया कि जो शख्स सुबह 
को तीन बारः 

अऊजु बिल्लाहिस्समीजिलू अलीमि मिनश्शैतानिर्रजीमि 

पढ़कर सूरः: हश्र की आख़िरी तीन आयतें पढ़ ले तो अल्लाह 
तआला उसके लिये सत्तर हजार फ्रिश्ते मुकूररर फरमा देंगे जो उस 
दिन शाम तक उसके लिये रहमत की दुआ करते हैं। और अगर उस 
दिन में मर जायेगा तो शहीद होने का दरजा पायेगा। और जिसने यह 
अमल शाम को कर लिया तो उसको भी यही नफा होगा (यानी सुबह 
होने तक सत्तर हजार फरिश्ते उसके लिये रहमत की दुआ करते रहेंगे 
और उस रात में मर जायेगा तो) शहादत का दरजा पायेगा। (तिर्मिजी 
व दारमी) 

सूरः हश्र अट्टाईसंवें पारे में है, उसकी आखिरी तीन आयें: 
हुवल्लाहुल्लजी ला इला-ह इल्ला हु-व से सूरः के ख़त्म तक हैं, तलाश 
करके निकाल लो, समझ में न आये तो किसी हाफिज से पूछ लो। 





सूरः इजा जुलजिलतू, कुल या अय्युहल्‌ काफिख्न 
और सूरः इख्लास 

हजरत इब्ने अब्बास' रजियल्लाहु अन्हु से रिवायत है कि ऑ 
हजरत सल्लल्लाहु अलैहि व सल्‍लम ने इरशाद फ्रमाया कि सूरः इज़ा 
जुलजिलतिलू अर्‌ज़ु आधे कुरआन के बराबर है, और सूरः कुल 
हुवललाहु अहद्‌ तिहाई कुरआन के बराबर है, और सूरः कुल या 
अय्युहल्‌ काफिखन चौथाई कुरआन के बराबर है। (तिर्मिज़ी) 

सूरः इख्लास की अतिरिक्त फूजीलत 

हजरत अनस रजियल्लाहु अन्हु ने फरमाया कि हुजूरे अक्दस 
सल्लल्लाहु अलैहि व सल्‍लम का इरशाद है कि जिसने रोज़ाना दो सौ 
बार सूरः कुल हुवल्लाहु अहद पढ़ ली उसके पचास साल के (छोटे) 
गुनाह आमालनामे से मिटा दिये जायेंगे। हाँ! अगर उसके ऊपर किसी 
का कर्ज हो तो वह तो माफ न होगा। (तिर्मिजी) 

हजरत अनस रजियल्लाहुं अन्हु ही ने हुजूरे अक्दस सल्‍ल० का 
यह इरशाद नकुृल किया है कि जो शख्स बिस्तर पर जाने का इरादा 
करे और दाहिनी करवट पर लेटकर सौ बार कूल हुवलल्‍्लाहु अहदू पढ़ 
ले तो कियामत के दिन अल्लाह तआला का इरशाद होगा के ऐ मेरे 
बन्दे! तू अपनी दाईं तरफ से जन्नत में दाखिल हो जा। (तिर्मिजी) 

हजरत अबू हुरैरह रज़ियल्लाहु अन्हु फरमाते हैं कि हुजूरे अक्दस 
सल्लल्लाहु अलैहि व सल्‍लम ने एक शख्स को सूरः कुल हुवल्लाहु अहद्‌ 
पढ़ते हुए सुन लिया। आपने फ्रमाया (इसके लिये) वाजिब हो गयी। 
मैंने पूछा क्या? फरमाया: जन्नत। (तिर्मिजी) 

एक शख्स ने अर्ज किया या रसूलल्लाह! मैं सूरः कुल हुवल्लाहु 
अहद्‌ से मुहब्बत रखता हूँ। आप सल्लल्लाहु अलैहि व सल्लम ने 














4 फ्रमाया इसकी मुहब्बत ने तुझे जन्नत में दाखिल कर दिया। (तिर्मिजी) 

हजरत सईद बिन मुसैयब से रिवायत है कि हुज़ूरे अक्दस 
सल्लल्लाहु अलैहि व सल्‍लम ने फरमाया कि जिसने दस बार सूरः कुल 
हुवललाहु अहद्‌ पढ़ ली उसके लिये जन्नत में एक महल बना दिया 
जायेगा, और जिसने बीस बार पढ़ ली उसके लिये जन्नत में दो महल 
बना दिये जायेंगे, और जिसने तीस बार पढ़ ली उसके लिये जन्नत में 
तीन महल बना दिये जायेंगे। यह सुनकर हज़रत उमर रजियल्लाहु अन्हु 
ने अर्ज किया यां रसूलललाह। अल्लाह की कुसम! इस सूरत में तो हम 
अपने बहुत ज़्यादा महल बना लेंगे। आप सल्लल्लाहु अलैहि व सल्‍लम 
ने फरमाया अल्लाह बहुत बड़ा दांता है जितना अमल कर लोगे उसके 
पास से बहुंत ज़्यादा इनाम है। (दारमी) 

सूरः अल्हाकुमुत्तकासुर 

हजरत अब्दुल्लाह बिन उमर रजियल्लाहु अन्हु ने बयान फरमाया 
कि हुजूरे अक्द्स सल्‍ल० ने सहाबा से फ्रमाया कि क्‍या तुम से यह 
नहीं हो सकता कि रोजाना हजार आयतें पढ़ लो। उन्होंने अर्ज़ किया . 
या रसूलल्लाह! किसे ताकत है कि रोज़ाना हजार आयतें (पाबन्दी से 
बिला नागा) पढ़े। आपने फ्रमाया कि क्‍या तुम से यह नहीं हो सकता 
कि सूरः अल्हाकुमुत्तकासुर पढ़ लो। (शुअबुल्‌ ईमान) 

कुल अऊजु बिरब्बिलू फ-लक और कुल अऊजु बिरब्बिन्नास 

ये सूरतें कुरआन पाक की आछ़िरी दो सूरतें हैं। इनको 
मुअव्वजतैन कहते हैं। इनकी बड़ी फुजीलत आयी है। तकलीफ देने 
वाली चीज़ों और मख्लूक की शरारतों से महफूज रहने के लिये इनका 
पढ़ना बहुत ही ज्यादा लाभदायक और मुफीद है। हज़रत उकबा बिन 
आमिर रजियल्लाहु अन्हु फरमाते हैं कि मैं सरवरे आलम सल्लल्लाहु 

अलैहि व सलल्‍लम के साथ सफर में था कि अचानक आँधी आ गयी 
और सख़्त अन्धेरा हो गया। हुजूरे अक्दस सल्लल्लाहु अलैहि व सल्‍लम 
सूरः कुल अऊजु बिरब्बिल फ-लकु और कुल अऊजु बिरब्बिन्नास के 
जरिये उस मुसीबत से अल्लाह की पनाह माँगने लगे, यानी इनको पढ़ने 
लगे और फरमाया कि उकुबा! इन सूरतों के ज़रिये अल्लाह की पनाह 
हासिल करो क्योंकि इन जैसी और कोई चीज़ नहीं है जिसके जरिये 
कोई पनाह वाला पनाह हासिल करे। (अबू दाऊद) ह ह 

हज़रत अब्दुल्लाह बिन ख़बीब फरमाते हैं कि एक बार हम ऐसी 
रात में जिसमें बारिश हो रही थी और सख्त आँधी भी थी, हुजूरे 
अक्दस सल्लल्लाहु अलैहि व सल्‍लम को तलाश करने के लिये निकले, 
चुनाँचे हमने आपको पा लिया। आपने फुरमाया कहो, मैंने अर्ज़ किया, 
क्या कहूँ? फुरमाया जब सुबह हो और शाम हो सूर: कुल हुवल्लाहु 
अहद्‌ और सूरः: कुल अऊजु बिरब्बिलू फ-लक और सूरः कुल अऊजु 
बिरब्बिन्नास तीन-तीन बार पढ़ लो, यह अमल कर लोगे तो हर ऐसी 
चीज से तुम्हारी हिफ़ाज़त होगी जिससे पनाह ली जाती है। (यानी हर 
तकलीफ देने वाली और हर बुराई और हर बला से महफूज़ हो 
जाओगे) (तिर्मिजी) 

बात यह है कि जब कोई शख्स सूरः कुल अऊजु बिरब्बिलू 
फु-लक्‌ पढ़ता है तो हर उस चीज के शर से अल्लाह की पनाह लेता 
है जो अल्लाह ने पैदा की है। और रात के शर से भी पनाह लेता है 
और गिरहों में दम करने वाली औरतों से शर से भी पनाह लेता है जो 
जादू करती हैं, और हसद करने वाले के शर से भी पनाह लेता है। 
और कुल अऊजु बिरब्बिन्नास पढ़ने वाला सीनों में वस्वसे डालने वाले 
के शर से पनाह लेता है। इतनी चीज़ों के शर (बुराई और फितने) से 
बचने के लिये दुआ की जाती है. इसी लिये ये दोनों सूरतें हर तरह के 

रात को सोते वक़्त करने का एक अमल 

हजरत आयशा रज़ियल्लाहु अन्हा का बयान है कि रोज़ाना रात 
को जब हुजूरे अक्दस सल्लल्लाहु अलैहि व सल्‍लम बिस्तर पर तशरीफ 
लाते तो सूरः कुल हुवल्लाहु अहदू और सूर: कुल अऊजु बिरब्बिलू 
फू-लक्‌ और सूरः कुल अऊजु बिरब्बिन्नास पढ़कर हाथ की दोनों 
हथेलियों को मिलाकर उनमें इस तरह फूँक मारते थे कि कुछ धूक भी 
फूँक के साथ निकल जाता था। फिर दोनों हथेलियों को पूरे बदन पर 
जहाँ तक मुमकिन होता था फैर लेते थे। यह हाथ फैरनगा सर और 
चेहरे से और सामने के हिस्से से शुरू फ्रमाते थे और यह अमल तीन 
बार फ्रमाते थे। (बुख़ारी व मुस्लिम) 

बीमारी का एक अमल 

हजरत आयशा रजियल्लहु अन्हा ही यह भी फरमाती हैं कि हुजूर 
सलल्‍ल० को जब कोई तकलीफ होती थी तो अपने जिस्म मुबारक पर 
सूरः कुल अऊजु बिरब्बिलू फ-लक और सूरः कुल अऊजु बिरब्बिन्नास 
पढ़कर दम किया करते थे। (जिसका तरीका अभी ऊपर गुजरा है) फिर 
जिस बीमारी में आपकी वफात हुई उसमें मैं यह करती थी कि दोनों 
सूरः पढ़कर आपके हाथ पर दम कर देती थी फिर आपके हाथ को 
आपके जिस्म मुबारक पर फैर देती थी। (बुख़ारी व मुस्लिम) 

दम सिर्फ फूँकने को नहीं कहते, दम यह है कि फूँक के साथ धूक 
का भी कुछ हिस्सा निकल जाये। 


कुरआन के हिफ़्ज करने की जरूरत और अहमियत 

कुरआन मजीद बहुत बड़ा मोजिज़ा (चमत्कार) है और कई 
एतिबार से माजिज़ा है। इसका एक खुला हुआ मोजिज़ा जो हर मुस्लिम 
और गैर मुस्लिम के और हर दोस्त व दुश्मन के सामने है, यह है कि 
छोटे-छोटे बच्चे और जवान और बड्डी उम्रों के लोग इसको हिफ्ज याद 
कर लेते हैं। कुरआन का हाफिज़ होना अच्छा जेहन और ताकृतवर 
दिमाग़ होने पर मौकूफ नहीं, बड़े-बड़े जहीन और हाफृज़े की कुब्बत 
रखने वाले अपनी जबान में लिखी हुई किताब के पचास पृष्ठ भी याद 
. नहीं कर सकते और रोज़ाना थोड़ा-सा वक्‍त निकालने से कुरआन 
मजीद कम जेहन वालों को भी याद हो जाता है जो अपनी जबान में 
भी नहीं है। जब तक अल्लाह तआला को मन्जूर है कि कुरआन दुनिया 
में रहे इसके हिफ़्ज़ करने वाले भी रहेंगे। जो शख्स या जो कुंबा और 
जो बिरादरी और जो इलाका इसकी तरफ से ग़फूलत बरतेगा खुद 
इसकी खैर से मेहरूम ही रहेगा। कुरआन के याद रखने वाले मौजूद 
रहे हैं और मौजूद रहेंगे इन्शा-अल्लाह तआला। 

हमें चाहिये कि कुरआन की तरफ बढ़ें ताकि उसकी बरकतों से 
मालामाल हों । अपनी औलाद को कुरआन मजीद हिफ्ज़ कराने की बहुत 
ही ज्यादा कोशिश करें। 

हजरत अली मुर्तजा रजियल्लाहु अन्हु से रिवायत है कि हुजूरे 
अक़्दस सल्लल्लाहु अलैहि व सल्‍लम ने इरशाद फुरमाया कि जिस 
शख्स ने कुरआन शरीफ पढ़ा और उसको खूब याद कर लिया और 
उसके हलाल को हलाल रखा और उसके हराम को हराम रखा तो 

खुदा तआला उसको जन्नत में दाखिल कर देगा और उसके घर वालों 
में से दस ऐसे लोगों के बारे में उसकी सिफारिश कृबूल फ्रमायेगा 
जिनके लिये दोजख़ में जाना वाजिब हो चुका होगा। (तिर्मिजी शरीफ) 

हलाल को हलाल रखा और हराम को हराम रखा, इसका मतलब 
यह है कि कुरआन ने जिन चीज़ों को हलाल बताया है उनको हलाल 
समझकर उनपर अमल किया और जिन चीजों को हराम किया है 
उनको हराम समझकर छोड़ दिया, कुरआन के अहकाम का उल्लंघन 
नहीं किया। 

हज़रत मुआज जुहनी रजियल्लाहु अन्हु से रिवायत है कि हुजूरे 
अक़्दस सल्लल्लाहु अलैहि व सल्‍लम ने इरशाद फ्रमाया जिसने 
कुरआन पढ़ा और उसपर अमल किया कियामत के दिन उसके माँ-बाप 
को ऐसा ताज पहनाया जायेगा जिसकी रोशनी सूरज की रोशनी से भी 
बेहतर होगी जबकि सूरज दुनिया के घरों में हो। यह फुरमाकर आप 
सल्लल्लाहु अलैहि व सल्‍लम ने इरशाद फ्रमाया: “जब माँ-बाप के 
सम्मान और इकराम का यह हाल है तो अब तुम्हारा क्या ख़्याल है 
उसके बारे में जिसने यह काम किया यानी कुरआन पढ़ा, उसपर अमल 
किया)। (अबू दाऊद शरीफ) 

यानी उसका इनाम तो और भी ज़्यादा होगा। 

अपने बच्चों को कुरआन के हिफ़्ज में लगाओ यह बहुत आसान 
काम है, जाहिलों ने मशहूर कर दिया है कि कुरआन हिफ्ज़ करना लोहे ह 
के चने चबाने के बराबर है, यह बिल्कुल जाहिलाना बात है। कुरआन 
हाफज़े से याद नहीं होता मोजिज़ा होने की वजह से याद होता है। 
हमने कितनी ही बार तजुर्बा किया है कि दुनिया के काम-काज करते 
हुए और स्कूल व कालिज में पढ़ते हुए बहुत-से बच्चों ने कुरआन 
शरीफ हिफ़्ज कर लिया। बहुत-से लोगों ने सफ़ेद बाल होने के बाद 




















हिफ़्ज करना शुरू किया, अल्लाह ने उनको भी कामयाबी अता की। 

जो बच्चा हिफ़्ज कर लेता है उसकी यादगारी की कुंबत और 
समझ में बहुत ज़्यादा इज़ाफ़ा हो जाता है और वह आईन्दा जो भी 
तालीम हासिल करे हमेशा अपने साथियों से आगे रहता है। कुरआन 
की बरकत से इनसान दुनिया व आख़िरत में तरक्की करता है कि 
लोगों ने कुरआन को समझा ही नहीं कोई कुरआन की तरफ बढ़े तो 
उसकी बरकत का पंता चले। 

बहुत-से जाहिल कहते हैं कि तोते की तरह रटने से क्या फायदा? 
ये लोग रुपये-पैसे को फायदा समझते हैं। हर हर्फ पर दस नेकियाँ 
मिलना और आख़िरत में माँ-बाप को ताज पहनाया जाना और 
कुरंआन पढ़ने वाले का अपने घर के लोगों की सिफारिश करके दोजख 
से बचवा देना फायदे में शुमार ही नहीं करते। कहते हैं कि हिफ़्ज 
करके मुल्ला बनेगा तो कहाँ से खायेगा। मैं कहता हूँ कि हिफ्ज करने 
के बाद तिजारत और नौकरी कर लेने से कौन रोकता है, मुल्ला हो तो 
बहुत बड़ी सआदत है, जिसे यह सआदत नहीं चाहिए वह अपने बच्चों 
को कुरआन के हिफ़्ज़ से तो मेहरूम न करे। जब हिफ़्ज कर ले तो 
उसे दुनिया के किसी भी हलाल मशगले में लगा दे। और यह बात भी 
मालूम होनी चाहिये कि जितने साल में यह बच्चा हिफ्ज करेगा उसके 
ये साल दुनियावी तालीम के एतिबार से जाया न होंगे क्योंकि हिफ़्ज 
कर लेने वाला हिफ़्ज से फारिग होकर चन्द महीने की मेहनत से 
छटी-सातवीं जमाअत का इम्तिहान आसानी से दे सकता है। यह सिर्फ 
दावा नहीं तजुर्बा किया गया है। 

अल्लाह के जिक्र के फुजाइल और उससे 
गफूलत पर वईवदें 


तसबीह पढ़ने और कलिमा तप्यिबा का विर्द करने 
का हुक्म औरं उंगलियों पर पढ़ने की फूजीलत 


हदीसः (5) हजरत युसैरा रजियल्लाहु अन्हा बयान फरमाती हैं 
(जो उन मुकृद्‌द्स औरतों में से हैं जिन्होंने राहे खुदा में हिजरत की 
थी) कि दोनों जहान के सरदार सल्लल्लाहु अलैहि व सल्‍लम ने हम 
(चन्द औरतों) से खिताब करके फ्रमाया कि तुम तसबीह व तहलील 
(यानी ला इला-ह इल्लल्लाह कहना) और तकृदीस (यानी अल्लाह की 
पाकी बयान करने) की पाबन्दी रखो और उंगलियों पर पढ़ा करो 
क्योंकि इनसे पूछा जायेगा (और जवाब देने के लिये) इनको बोलने की 
ताकृत दी जायेगी और तुम (अल्लाह के जिक्र से) गाफिल न हो जाना 
वरना रहमत से भुला दी जाओगी। (मिश्कात शरीफ पेज 202) 
तशरीहः आका-ए-दो जहाँ सल्‍लल्लाहु अलैहि व सल्‍लम तमाम 
मर्दों और औरतों के लिये नबी बनाकर भेजे गये और आप कियामत 
तक पैदा होने वाले तमाम इनसानों के लिये सुधारक और रहनुमाई 
करने वाले हैं अगरचे उमूमन शरई अहकाम कुरआन व हदीस में उमूमी 
ख़िताब से ज़िक्र किये गये हैं जिसमें 'मुजक्कर के सीगे” (इस्तेमाल किये 
गये हैं और सिवाए ख़ास अहकाम के सब अहकाम मर्दों और औरतों 
के लिये बराबर हैं बावजूद यह कि उमूमी खिताब में औरतें भी बराबर 
की शरीक हैं फिर भी कुरआन व हदीस में जगह-जगह औरतों को 
खुसूसी ख़िताब से सम्मान बख्शा गया है। ऊपर जिक्र हुई हदीस भी 
स्स्स्स्््ल्ल्ल्स््स्स्िििन पा न सा नम नम कक जय: 

इस सिलसिले की एक कड़ी है। 

अल्लाह के जिक्र में मश्गूल रहना हर मुस्लिम मर्द व औरत के 
लिये गुनाहों की मगफिरत और दरजों के बुलन्द होने का सबब है और 
बेशुमार आयतों व हदीसों में जिक्र की तरगीब दी गयी है। इस हदीस 
में खासकर औरतों से खिताब फुरमाया है और इस खुसूसी खिताब की 
वजह गालिबन यह है कि औरतों में तेरी-मेरी बुराई करने और 
लगाई-बुझाई के ज़रिये फूसाद फैलाने की ख़ास आदत होती है। औरतों 
की शायद कोई मजलिस शिकवा-शिकायत और ग़ीबत व बोहतान से 
खाली होती हो। ज़बान खुदा पाक का बहुत बड़ा इनाम और उसकी 
अता है इसके जरिये जन्नत के बुलन्द दरजों तक रसाई हो सकती है। 
इस मुबारक बख्शिश और इनाम को बे-मकृसद बातों और नेकियाँ 
बरबाद करने वाली गुफ्तगू में लगाना पूरी तरह नुक्सान और बहुत 
बड़ा घाटा है। एक हदीस में इरशाद हैः. 

हदीसः अल्लाह के जिक्र के. बगैर ज्यादा न बोला करो, क्योंकि 
जिक्रे इलाही के बगैर ज़्यादा ब्रोलने से दिल सख्त हो जाता है और 
यकीनी बात है कि अल्लाह तआला से सबसे ज़्यादा दूर वही शख्स है 
जिसका दिल सख्त हो। (तिर्मिज़ी) 

औरतें ज़बान के मामले में बहुत ज़्यादा बे-एहतियात होती हैं, 
उनको खुसूसी ख़िताब फरमाया किः 

(।) तसबीह (सुब्हानल्लाह कहना, अल्लाह का जिक्र करना) व 
तहलील (ला इला-ह इल्लललाहु कहना) और तकृदीस (अल्लाह की 
पाकी बयान करने) में लगी रहा करो। तसबीह सुब्हानललाह कहने को 
और तहलील ला इला-ह इल्ललाहु कहने को कहते हैं। इन दोनों के 
बड़े-बड़े अज़ व सवाब हदीसों में बयन हुए हैं। तकृदीस खुदा-ए-पाक 
की पाकी बयान करने को कहते हैं। कुददूस अल्लाह तआला के पाक 








नामों में से है, हुजूरे अक्दस सललल्लाहु अलैहि व सल्लम वित्रों का 
सलाम फैरकर तीन बार सुब्हानलू मलिकिल कुद्दूस कहा करते थे। 
और तीसरी बार आवाज बुलन्द फरमाते थे। अलु-कुददूस की दाल को 
ज़रा ज्यादा खींचते थे। जब तहज्जुद के लिये जागते थे तो दस बार 
अल्लाहु अकबर और दस बार सुब्हानल्लाहि व बिहम्दिही और दस 
बार अस्तगफ्रिल्ला-ह और दस बार ला इला-ह इल्लल्लाहु और दस 
बार सुब्हानलू-मलिकिलू कुद्दूसि पढ़ा करते थे। 

(2) दूसरी नसीहत यह फुरमायी कि अल्लाह का ज़िक्र करते 
वक़्त उंगलियों पर गिना करो। फिर इसंकी हिकमत बतायी कि कियामत 
के दिन उंगलियों को बोलने की ताकत दी जायेगी और इनसे सवाल 
होगा। जिसने इनकों अल्लाह के जिक्र के लिये इस्तेमाल किया होगा 
उसके हक में गवाही देंगी। दूसरी हदीसों और बाज कुरआनी आयतों 
से मालूम होता है कि उंगलियों के अलावा दूसरे जिस्मानी अंग (हाथ 
पाँव रान वगैरह) भी गवाही देंगे। इनसान की समझदारी इसी में है कि 
अपने जिस्मानी अंगों को अपने हक में अच्छे गवाह बनाये, यानी नेक 
आमाल में मशगूल हो और बुरे आमाल से बचे ताकि उसके अपने 
हाथ-पाँव उसके खिलाफ गवाही न दे सकें। 

(3) तीसरी नसीहत यह फुरमायी कि अल्लाह के जिक्र से गाफिल 
न होना चाहिये वरना रहमत से भुला दी जाओगी, यानी अल्लाह 
तआला की खुसूसी रहमतों और बरकतों से मेहरूम हो जाओगी। 

दर हकीकृत यह नसीहत पहली ही नसीहत की ताकीद है और 
दोबारा इसमें अल्लाह के जिक्र की तरगीब दी गयी है। अल्लाह का 
जिक्र बड़ी अनमोल नेमत है और आख़िरत के बड़े दरजे इसके जरिये 
मिल सकते हैं और इसमें ख़र्च भी कुछ नहीं होता। काम-काज में लगे 
हुए भी पहला कलिमा, तीसरा कलिमा, दुरूद शरीफ और इस्तिगफार 

वगैरह में मशगूल रह सकती हैं, वुजू के साथ होना भी शर्त नहीं बल्कि 
अगर गुस्ल फर्ज हो या ख़ास दिनों का जमाना हो तब भी अल्लाह का 
जिक्र कर सकती हैं। हाँ! इन दोनों हालतों में कुरआन शरीफ पढ़ने की 
इजाजत नहीं है। 

जिक्र के फूजाइल ज़रा तफ्सील से लिखे जाते हैं ताकि जिक्र के 
अज्र व सवाब और इसके जबरदस्त नफ़े का पता रहे और अमल की 
तरफ दिल बढ़े। 

जिक्र करने वाले हर भलाई ले गये 

एक शख्स ने सवाल किया या रसूलल्लाह! (सल्लल्लाहु अलैहि व 
सल्लम) कौनसे मुजाहिद का बड़ा अज्र है? आपने फ्रमाया जो उनमें से 
ख़ुदा तआला को बहुत याद करता हो। फिर उन साहिब ने दरियाफ्त 
किया कि नेक लोगों में किसका बड़ा अज्र है? आपने फरमाया कि 
उनमें जो अल्लाह तआला को बहुत याद करता हो। फिर उन साहिब 
ने नमाजियों, ज़कात देने वालों, हाजियों और सदका देने वालों के 
मुताल्लिक भी यही सवाल किया और आपने यही जवाब दिया। 

यह सवाल व जवाब सुनकर हजरत अबू बक्र रज़ियल्लाहु अन्हु ने 
हज़रत उमर रजियल्लाहु अन्हु को ख़िताब करके फुरमाया कि ऐ अबू 
हफुस! जिक्र करने वाले तो हर भलाई ले उड़े। इस पर रसूले खुदा 
सल्लल्लाहु अलैहि व सललम ने फ्रमायाः जी हाँ। (तरगीब) 

ख़ुदा तआला का साथ 

हजरत अबू हुरैरह रजियल्लाहु अन्हु का बयान है कि रसूले खुदा 
सल्ल० ने इरशाद फरमाया कि अल्लाह तआला फ्रमाते हैं कि मैं उस 
वक्‍त तक बन्दे के साथ रहता हूँ जब तक वह मुझको याद करता है 
और मेरी याद में उसके होंठ हिलते हैं। (बुखारी) 

दिल की सफाई 

#जरत अब्दुल्लाह बिन उमर रजियल्लाहु अन्हु का बयान है कि 
२पृले ख़ुदा सललललाहु अलैहि व सल्‍लम इरशाद फ्रमाते थे कि हर 
चीज की सफाई होती है और दिल की सफाई अल्लाह की याद है, 
और जिक्र से ज्यादा कोई चीज़ अल्लाह के अजाब से बचाने वाली 
नहीं। 

सहाबा रजियल्लाहु अन्हुम ने अर्ज किया या रसूलल्लाह! क्या 
अल्लाह के रास्ते में जिहाद भी इस कृद्र अल्लाह के अज़ाब से नहीं 
बंध|ता जिस कुद्र जिक्र के जरिये बचाव होता है? आपने फरमाया हाँ! 
आल्णाह्ठ के रास्ते में जिहाद भी इस कुद्र अल्लाह के अजाब से नहीं 
बचाता अगरचे मारते-मारते मुजाहिद की तलवार क्‍यों न टूट जाये। 

(दअवाते कबीर) 











दुनिया में जन्नत का दीदार 

हुजूरे अक्द्स सल्‍लल्लाहु अलैहि व सल्‍लम का इरशाद है कि 
गाफिलों में ख़ुदा तआला का जिक्र करने वाले की मिसाल ऐसी है जैसे 
(९) जंग से) भाग जाने वालों के बाद कोई जिहाद करने वाला हो। 
पौर गाफिलों में अल्लाह का ज़िक्र करने वाले की मिसाल ऐसी है जैसे 
के हरी टहनी किसी सूखे दरख़्त में हो। और गाफिलों में अल्लाह का 
जिक्र करने वाले की मिसाल ऐसी है जैसे अन्धेरे में चिराग रखा हो। 
भौर ग़ाफिलों में रहते हुए खुदा की याद में मशगूल रहने वाले को 
॥शीहट जिन्दगी में उसका जन्नत का मुकाम दिखा देगा। और गाफिलों 
'! छुदा की याद करने वाले की मगफिरत हर फूसीह और हर 
अअजम की तायदाद में होती है। (मिश्कात शरीफ) 

फुसीह से जिन्‍्नात और इनसान और अअजम से जानवर मुराद हैं। 

ख़ुदा की बारगाह में तज़किरा 

हजरत अबू हुरैरह रज़ियल्लाहु अन्हु से रिवायत है कि रसूलुल्लाह 
सल्लल्लाहु अलैहि व सललम ने इरशाद फुरमाया कि अल्लाह तआला 
फ्रमाते हैं कि मैं बन्दे के गुमान के पास हूँ। (जो गुमान वह मुझसे 
रखे) और उसके साथ होता हूँ जब वह मुझको याद करता है। सो 
अगर वह मुझको तन्‍्हाई में याद करता है तो मैं भी उसको तन्‍्हाई में 
याद करता हूँ और जब वह मुझको जमाअत में याद करता है तों मैं 
भी उसको जमाअत में याद करता हूँ जो उसकी जमाअत से बेहतर 
होती है। (बुखारी) 

“मैं भी उसको तन्‍हाई में याद करता हूँ” इसका मतलब यह है 
कि सिर्फ खुद ही उसका जिक्र करता हूँ फ्रिश्तों के सामने उसका जिक्र 
नहीं करता। और यह जो फ्रमाया कि “जमाअत में याद करता हूँ जो 
उसकी जमाअत से बेहतर होती है” यानी मुकर्रब फ्रिश्तों और रसूलों 
की रूहों में उसका तजकिरा कंरता हूँ जो सब मिलकर आम इनसानों 
से बेहतर और अफजल हैं। (तप्यिबी) 

“मैं बन्दे के गुमान के पास होता हूँ” इसका मतलब यह है कि 

' मैरे मुताल्लिक जो बन्दा मगफिरत और अज़ाब का गुमान करता है तो 
मैं ऐसा ही करता हूँ। अगर वह गुमान रखता है कि खुदा मुझको बख्श 
देगा तो उसको बख्श देता हूँ और अगर इसके ख़िलाफ गुमान रखता 
है तो नहीं बख्शता हूँ। (लमआत) 

एक रोज़ हज़रत साबित बनानी रह० कहने लगे कि मुझको मालूम 
हो जाता है जब मुझको मेरा खुदा याद करता है। लोगों ने पूछा वह 
कैसे? फ्रमाया जब मैं उसको याद करता हूँ तो वह मुझको याद करता 
है लिहाजा जब कोई शख्स अल्लाह की बारगाह में अपना जिक्र चाहे 
वह खुदा का जिक्र शुरू कर दे। 


| 

तहज्जुद गुजारी के बदले 

हजरत इब्ने अब्बास रजियल्लाडु अन्हु का बयान है कि जो शख्स 
तुम में से रात को जागकर तकलीफ बरदाश्त करने से आजिज हो 
और माल ख़र्च करने में कन्जूसी करता हो और दुश्मन के साथ जिहाद 
करने से बुज़दिली करता हो उसको चाहिये कि अल्लाह का जिक्र बहुत 
करे। (तिबरानी) 


बिना ख़र्च बाला नी 
हजरत अबू मूसा रजियल्लाहु अन्हु फ्रमाते हैं कि रसूले खुदा 
सल्लल्लाहु अलैहि व सललम ने इरशाद फुरमाया कि अगर एक शख्स 
की गोद में रुपये हों जिनको वह तकुसीम करता हो और दूसरा शख्स 
ख़ुदा का जिक्र करता हो तो यह जिक्र करने वाला ही अफज़ल रहेगा। 
(तरगीब) 








बिस्तर पर बुलन्द दर्जे 

हजरत अबू सईद रज़ियल्लाहु अन्हु का बयान है कि रसूले खुदा 
सल्लल्लाहु अलैहि व सललम ने फरमाया कि दुनिया में बहुत-से लोग 
बिछे हुए बिस्तरों पर ज़रूर बिज्जरूर अल्लाह का जिक्र करेंगे और 
(वह जिक्र) उनको बुलन्द दर्जों में दाखिल करवा देगा। (तरगीब) 

दीवाना बन जाओ 

हजरत रसूले करीम सल्लल्लाहु अलैहि व सल्‍्लम ने इरशाद 
फुरमाया कि ख़ुदा का जिक्र इस कृद्र ज़्यादा करो कि लोग तुमको 
दीवाना कहने लगें। (तरगीब) 

रियाकारी की परवाह न करो 

नबी पाक सल्लल्लाहु अलैहि व सललम ने इरशाद फ्रमाया है कि 
इस कुद्र अल्लाह का जिक्र करो कि मुनाफिक लोग तुमको रियाकार 

कहने लगें। (तरगीब) 

नम्बर ले गये 

एक बार रसूले खुदा सल्लल्लाहु अलैहि व सललम का मक्का 
शरीफ के रास्ते में जुमदान पहाड़ पर गुजर हुआ तो आप सल्लल्लाहु 
अलैहि व सलल्‍लम ने फरमाया कि चलो यह जुमदान है, आगे बढ़ गये 
(अपने नफ़्सों को) तन्‍्हा करने वाले, सहाबा रजियल्लाहु अन्हुम ने अर्ज 
किया कि हजरत तन्हा करने वाले कौन हैं? आपने इरशाद फरमाया कि 
अल्लाह को कसरत से याद करने वाले मर्द और अल्लाह को कसरत 
से याद करने वाली औरतें। (मुस्लिम शरीफ) 

और एक रिवायत में है कि आप सल्लल्लाहु अलैहि व सल्लम ने 
सहाबा रजियल्लाहु अन्हुम के जवाब में फुरमाया कि हमेशा यादे खुदा 
की हिर्स करने वाले अपने नफ़्सों को तन्‍्हा करने वाले हैं। खुदा का 
जिक्र उनका बोझ उतार देगा लिहाजा वे हल्के-फुल्के (मैदाने हश्र में) 
आयेंगे। (तिर्मिजी) 

“अपने नफ़्सों को तन्‍्हा करने वाले” यानी अपने जमाने के लोगों 
से बिल्कुल अलग रवैया रखने वाले, कि सब लोग तो दुनियावी 
बकवास, बेहूदा खुराफ़ात और बेकार की बातों में मशगूल हों मगर वे 
लोग सिर्फ अल्लाह की याद में वक्त गुज़ारते हैं। (मिरकात) 

मगफ्रित की निदा 

हुजूर सरवरे आलम सल्लल्लाहु अलैहि व सल्‍लम का इरशाद है 
कि जब कुछ लोग अल्लाह का जिक्र करने के लिये जमा हो जायें और 
उनकी गरज उससे सिर्फ रिजा-ए-खुदा हो तो (खुदा का) मुनादी 
(आवाज देने वाला) आसमान से आवाज देता है कि उठ जाओ बख्शे- 
बख़्शाये और मैंने तुम्हारी बुराइयों को नेकियों से बदल दिया। (तरगीब) 

सरवरे दो जहाँ सल्लल्लाहु अलैहि व सल्‍लम का इरशाद है कि 
कियामत के दिन खुदा तआला ज़रूर ऐसे लोगों को उठायेगा जिनके 
चेहरों पर नूर होगा (और) वे मोतियों के मिंबरों पर बैठे होंगे और ये 
हजरात न नबी होंगे न शहीद होंगे (और) सब लोग उनपर रश्क करते 
होंगे। (यह सुनकर) एक देहाती (रसूले खुदा सलल० के सामने) दोजानूँ 
बैठ गये और अर्ज किया कि हज़रत! उनकी सिफतें बता दीजिये। 
(ताकि) हम उनको पहचान लें। आपने फुरमाया कि ये वे हजरात होंगे 
(जिनमें कोई रिश्ता-नाता न होगा और) जो मुख्तलिफ कृबीलों और 
मुख्तलिफ शहरों के होंगे (और इसके बावजूद) अल्लाह के लिये आपस 
में मुहब्बत करते थे (और) अल्लाह की याद के लिये जमा हुआ करते 
थे। (तरगीब) 
दुनिया व आख़िरत की भलाई 
हजरत रसूले करीम सल्लल्लाहु अलैहि व सललम का इरशाद है 
कि चार चीज़ें जिसको दी गईं उसको दुनिया और आख़िरत की भलाई 
दी गयी। (वे चीजें ये हैं) () शुक्रगुजार दिल (2) खुदा का जिक्र 
करने वाली जबान (3) बला पर सब्र करने वाला बदन (4) और 
अपने नफ़्स और उसके माल की हिफाजत करने वाली बीवी। (तरगीब) 
सिर्फ एक चीज 
अब्दुल्लाह बिन बसर रजियल्लाहु अन्हु का बयान है कि एक 
शख्स ने रसूले खुदा सललल्लाहु अलैहि व सललम से अर्ज किया कि या 
रसूलल्लाह! इस्लाम की चीजें तो बहुत हैं (जिनकी ज़िम्मेदारी भी) मुझ 
पर (बहुत है और सबकी अदायगी भी नहीं होती) लिहाजा मुझको आप 
एक ही चीज़ बता दीजिये जिसमें मैं लगा रहूँ। आपने फ्रमाया तेरी 

ज़बान हमेशा यादे खुदा में तर रहे। (मिश्कात) 

जिहाद से अफजल 

हज़रत सरवरे आलम सल्लल्लाहु अलैंहि व सल्लम से किसी ने 
सवाल किया कि कियामत के दिन खुदा के नजदीक कौन शख्स सबसे 
अफूज़ल और सबसे बुलन्द दरजे वाला होगा? आपने फ्रमाया कि 
अल्लाह को कसरत से याद करने वाले मर्द और अल्लाह को कसरत 
से याद करने वाली औरतें। (इस पर) एक सहाबी रजियल्लाहु अन्हु ने 
अर्ज किया कि क्या जिक्र करने वाले अल्लाह के रास्ते में जिहाद करने 
वाले से भी अफजल और बुलन्द दरजे वाले हैं? आप सल्लल्लाहु 
अलैहि व सल्लम ने फरमाया कि अगर (जिहाद करने वाला) अपनी 
तलवार से काफिसें और इनकारियों को इस कुद्र मारे कि तलवार टूट 
जाये और (वह शख्स या तलवार) ख़ून में रंग जाये तब भी अल्लाह 
. का जिक्र करने वाला ही अफजल रहेगा। (मिश्कात शरीफ) 

हज़रत अबू दर्दा रजियल्लाहु अन्हु का बयान है कि रसूले खुदा 
सल्लल्लाहु अलैहि व सल्लम ने (सहाबा रजि० को ख़िताब करके) 
फ्रमाया कि क्या तुमको तुम्हारा वह अमल न बता दूँ जो तुम्हारे 
मालिक (खुदा तआला) के नजदीक तमाम आमाल से बेहतर और 
पाकीज़ा है। और जो तुम्हारे दरजों को सब आमाल से ज्यादा बुलन्द 
करने वाला है और तुम्हारे लिये सोना-चाँदी ख़र्च करने से बेहतर है 
और जो इससे (भी) बेहतर है कि तुम दुश्मन से बढ़ जाओ और 
उनकी गर्दनें उड़ाओ और वे तुम्हारी गर्दन उड़ायें? सहाबा रजियल्लाहु 
अन्हुम ने जवाब में अर्ज़ किया कि जी हाँ! इरशाद फ्रमाइये। आपने 
फ्रमाया (वह अमल) अल्लाह का जिक्र है। (जो उन सबसे आला व 
अफजल है)। (तिर्मिजी शरीफ) 

दुनिया से रुख्सत होने के वक़्त 

हजरत अब्दुल्लाह बिन बसर रज़ियल्लाहु अन्हु का बयान है कि 
रसूले खुदा सललल्लाहु अलैहि व सल्‍लम की ख़िदमत में एक देहाती 
(सहाबी रजियल्लाहु अन्हु) ने हाजिर होकर सवाल किया कि हजरत! 
सब लोगों से बेहतर कौन है? आपने फरमाया ख़ुशी है उस शख्स के 
लिये जिसकी उम्र लम्बी हो और अमल अच्छे हों। उन साहिब ने फिर 
अर्ज किया सबसे ज़्यादा कौनसा अमल अफजल है? आपने फ्रमाया 
यह कि तू दुनिया से इस हालत में जुदा हो कि तेरी जबान अल्लाह 
के जिक्र में तर हो। (तिर्मिजी शरीफ) 

जन्नत के बागीचे 

हज़रत अनस रजियल्लाहु अन्हु का बयान है कि हुजूर नबी करीम 
सल्लल्लाहु अलैहि व सललम ने (अपने सहाबी रजियल्लाहु अन्हुम से) 
इरशाद फ्रमाया कि जब जन्नत के बागीचों पर गुजरों तो खाया-पिया 
करो | सहाबा रज़ि० ने अर्ज किया. कि जन्नत के बागीचे कौनसे हैं? 
आपने फ्रमाया कि जिक्र की मजलिसें हैं। (तिर्मिजी शरीफ) 

फायदाः खाने-पीने का मतलब यह है कि उन बागीचों में जाकर 
बागीचों वालों के अमल में शरीक हो जाओ। यानी जिक्र करने लगा 
करो। 


फरिश्तों के सामने फुछर 

हजरत मुआविया रजियल्लाहु अन्हु फरमाते हैं कि एक बार रसूले 
खुदा सललल्लाहु अलैहि व सल्‍लम अपने सहाबा रजियल्लाहु अन्हुम की 
एक जमाअत के पास तशरीफ लाये (जो बैठे हुए थे)। आप सल्लल्लाहु 
अलैहि व सल्‍्लम ने उनसे दरियाफ़्त फूरमाया कि तुमको यहाँ किस 
चीज़ ने बैठा रखा है? सहाबा ने अर्ज़ किया कि हम बैंठे हुए खुदा का 

ज़िक्र कर रहे हैं और उसकी तारीफ बयान कर रहे हैं कि उसने हमको 
इस्लाम की हिदायत दी और इसकी वजह से हमपर एहसान किया। 
आपने फुरमाया खुदा की कृसम! क्या तुमको सिर्फ इसी चीज़ ने बैठा 
रखा है? सहाबा रजियल्लाहु अन्हुम ने अर्ज़ किया खुदा की कसम! 
हमको सिर्फ इसी चीज़ ने बैठा रखा है। आपने फुरमाया कि ख़ूब समझ 
लो मैंने तुमको झूठा समझकर कृसम नहीं खिलाई लेकिन बात दर 
असल यह है कि (अभी) मेरे पास जिबराईल आये थे और मुझको यह 
बता गये कि अल्लाह पाक फरिश्तों के सामने तुमको फुछूर (गर्व) के 
तौर पर पेश फ्रमा रहे हैं। (मुस्लिम शरीफ) . 

अल्लाह के अजाब से नजात 

रहमतुल्लिल्‌ आलमीन सल्लल्लाहु अलैहि व सलल्‍लम ने इरशाद 
फुरमाया: कोई अमल बन्दे को इस कृद्र खुदा के अजाब से नहीं बचाता 
जिस कृद्र ख़ुदा की याद बचाती है। (तिर्मिज़ी शरीफ) 

फायदा 

यानी सारे नेक आमाल खुदा के अजाब से नजात दिलाने का 
जरिया हैं मगर उन सबमें से अफुजल अल्लाह का जिक्र है जिसके 
बराबर कोई भी अमल नहीं। इससे बढ़कर अज़ाबे इलाही से बचाने 
वाला और कोई अमल नहीं। 

अर्शे इलाही के साये में 

हुजूर नबी करीम सल्लल्लाहु अलैहि व सलल्‍लम का फरमान है कि 
सात शरुस ऐसे हैं जिनको खुदावन्द तआला अपने साये में रखेगा 
जबकि उसके साये के अलावा कोई साया न होगाः 

(4) इन्साफ करने वाला मुसलमान बादशाह। 


(2) वह जवान जो अल्लाह तआला की इबादत में पला-बढ़ा। 
सं  - 3 पर ---_-- ८ ं---ंेनंम-+--म 

















(3) वह शख्स जिसका दिल मस्जिद में अटका रहता है। 

(4) वे दो शख्स जिन्होंने आपस में अल्लाह के लिये मुहब्बत 
रखी और उसी पर मुलाकात की और उसी पर जुदा हुए। 

(5) वह शख्स जिसको किसी रुतबे वाली और हसीन औरत ने 
(बुरे काम की) दावत दी और उसने (साफ) जवाब दिया कि मैं तो 
अल्लाह से डरता हूँ। 

: (6) वह शख्स जिसने दाहिने हाथ से सदका किया और उसको 
पौशीदा रखा यहाँ तक कि उसका बाँया हाथ भी नहीं जानता कि 
दाहिने हाथ ने क्‍या खर्च किया। 

(7) वह शख्स जिसने तन्‍्हाई में खुदा को याद किया और उसके 
आँसू बह पड़े (बुख़ारी शरीफ) 

मुर्दा और जिन्दा 

हजरत अबू मूसा रज़ियल्लाहु अन्हु का बयान है कि नबी करीम 
सल्लल्लाहु अलैहि व सललम ने इरशाद फरमाया कि मिसाल उस शख्स 
की जो अपने रब को याद करे और उसकी मिसाल जो अपने रब को 
याद न करे जिन्दा और मुर्दा की मिसाल है। (बुखारी) 

फायदा 

यानी ख़ुदा की याद में मशगूल रहने वाला ज़िन्दा है और इससे 
गाफिल रहने वाला मुर्दा है। जिक्र करने वालों को हमेशा की जिन्दगी 
नसीब होती है। उनको खुदा तआला का खास ताल्लुक्‌ हासिल होता 
है। वे दोनों जहान में अमन व चैन की जिन्दगी बसर करते हैं: 
हरगिज न मीरद आँ कि दिलश जिन्दा शुद ब-इश्क्‌ 
सबत अस्त बर जरीदा-ए-आलम दवामे मा 
तर्जुमा: वे लोग कभी नहीं मरते जिनका दिल अल्लाह के इश्क से 

पा हो गया। जब तक यह दुनिया बाकी रहेगी हम भी बाकी | बाकी रहेंगे |. / 
जिक्र करने-वाले के विपरीत वे: लोग हैं जिनको दुनिया व 


आखिरत का होश- नहीं। उनका बातिन मुर्दा और गन्दा- और जाहिर 


मुरझाया हुआ रहता है। बज़ाहिर वे जानंदार मालूम होते हैं मगर *. 


बन्दगी की रूह से कोरे और ख़ाली होते: हैं। 


इनसानी सूरत और डॉँचा ज़रूर उनके पास होता है मगर उनकी 
जिन्दगी बे-सौदा और बे-फायदा होती है। जिस तरह मुर्दा कुछ कमाई .. 
और काम-धन्धा नहीं करता. और अमली तरक्की के जीने पर नहीं “] 
चढ़ता उसी तरह अल्लाह का जिक्र न करने-वाले का हाल है। उनमें से... 
कभी किसी को थोड़ी-बहुत दुनिया तो मिल जातीं है मगर आख़िरत की ४ 


गफूलत उनको दुनिया में रहते हुए मुर्दा बना देती. है। 
हुजूरे अकरम सल्‍ल० का जवाब 


हुजूर सरवरे आलम सल्लल्लाहु अलैहि व सल्लम ने इरशाद : 
फुरमाया कि मेरे रब ने मुझ पर यह बात पेश की कि (अगर तुम - 
चाहो तो) मक्का के संगरेज़ों (पत्थर के टुकड़ों) को तुम्हारे लिये सोना 


बना दूँ। मैंने अर्ज़ किया कि ऐ मेरे परवर्दिगार! (मैं) नहीं (चाहता) 
लेकिन (में तो यह चाहता हूँ) कि एक रोज़ पेट भरकर खा लूँ और 


दूसरे रोज भूखा रहूँ। सो जब भूखा रहूँ तो तेरी तरफ आजिजी करूँ - 


और तेरी याद में लगूँ और जब पेट भर लूं तो तेरी तारीफ बयान 
करूँ और तेरा शुक्र करूँ। (अहमद, तिर्मिजी) 

करवट में कृबूल 

हज़रत रसूले मकुबूल सल्लल्लाहु अलैंहि व सल्‍्लम ने इरशाद 
फुरमाया है कि जो शख्स पाक होने की सूरत में (यानी वुजु के साथ) 
अपने बिस्तर पर पहुँचा और नींद आने तक अल्लाह को याद करता 

रहा तो रात को जिस वक़्त भी करवट बदलते हुए अल्लाह से किसी 
दुनिया और आख़िस्त की भलाई का सवाल करेगा तो खुदा तआला वह 
भलाई उसको जरूर देगा। (मिश्कात शरीफ) 
शैतान की नाकामी 
हजरत जाबिर रजियल्लाहु अन्हु से रिवायत है कि रसूले खुदा 
सल्लल्लाहु अलैहि व सललम ने इरशाद फुरमाया है कि जंब इनसांन 
अपने घर में दाखिल हो और दाख़िल होते वक़्त अल्लाह को याद 
. किया तो शैतान (अपने सांथियों से कहता है चलो) यहाँ न रात को 
ठहर सकते हो और न खा सकंते हो। और जब (इनसान) अपने घर 
में दाखिल हुआ और दाख़िल होते वक्‍त अल्लाह को याद न किया तो 
शैतान (अपने साथियों से) कहता है कि तुम (यहाँ) रात को ठहरने में 
कामयाब हो गंये। और जंब खाते वक़्त अल्लाह को याद न किया तो 
शैतान अंपनें साथियों से कहता है कि तुम यंहाँ रात को ठहरने और 
खाना खाने में कामयाब हो गये। (मुस्लिम शरीफ) 


फूजर और असर की नमाज के बाद ज़िक्र का सवाब 
' हज़रत अनस रजियल्लाहु अन्हु का बयान है कि हुजूर नबी करीम 
सल्लल्लाहु अलैहि व सल्‍लम ने फरमाया कि जो शख्स सुबह की नमाज 
जमाअत के साथ पढ़े फिर सूरज निकलने तक बैठा हुआ अल्लाह को 
याद करता रहे फिर दो रक्अतें पढ़ ले तो उसको पूरे एक हज और 
एक उमरे का सवाब मिलेगा। (तिर्मिजी) 
रसूले खुदा सल्लल्लाहु अलैहि व सल्‍लम फृजर की नमाज़ के बाद 
सूरज निकलने तक पालती मारकर बैठे रहते थे, और आपने फूजर की 
नमाज और असख्न की नमाज के बाद अल्लाह की याद में मशगूल होने 
. की तरगीब दी है। और इस बारे में बहुत-सी फूजीलतों से बा-ख़बर 











किया है चुनाँचे एक हदीस में है कि आपने फ्रमाया है मुझे इसमाईल 

अलैहिस्सलाम की औलाद में से चार गुलाम आजाद करने से ज्यादा 
महबूब है कि ज़रूर उन लोगों के साथ बैठ जाऊँ जो फूजर की नमाज 
के बाद सूरज निकलने तक अल्लाह को याद करते रहें। और चार 
गुलाम आजाद करने से मुझको यह बहुत ज्यादा पसन्द है कि जरूर 
उन लोगों के साथ बैठ जाऊँ जो अख्न की नमाज़ से सूरज छुपने तक 
अल्लाह को याद करते हैं। (अबू दाऊद शरीफ) 

दूसरी हदीस में है कि जो शख्स फूजर की नमाज पढ़ ले फिर 
बैठा बैठा सूरज निकलने तक अल्लाह को याद करता रहे तो उसके 
लिये जन्नत वाजिब हो गयी। (तरमीब व तरहीब) 

एक बार रसूले खुदा सल्लल्लाहु अलैहि व सल्‍लम ने (मुजाहिदीन 
का) दस्ता नज्द की तरफ भेजा जिनको बहुत ज्यादा गनीमत (वीन की 
लड़ाई में जो माल दुश्मन से हासिल हो उसको ग्रनीमत कहते हैं) के 
माल हाथ लगे और जल्दी वापस आ गये। यह देखकर हजरत अबू 
बक्र सिद्दीक्‌ रजियल्लाहु अन्हु ने कहा कि हमने कोई दस्ता ऐसा नहीं 
देखा जो इस दस्ते के मुकाबले में ज़्यादा ग़नीमत का माल लाया हो 
और इस कृद्र जल्दी वापस आया हो। इस पर रसूले खुदा सल्लल्लाहु 
अलैहि व सल्‍लम ने इरशाद फरमाया कि ऐ अबू बक्र! क्या मैं तुझकों 
ऐसा शख्स न बताऊँ जो इस दस्ते से भी ज्यादा जल्दी वापस होने. 
वाला और माले गनीमत हासिल करने वाला हो। (सुनो!) यह वह शख्स 
है जो जमाअत के साथ नमाज़ पढ़े फिर सूरज निकलने 'तक अल्लाह 
को याद करता रहे। (तरगीब व तरहीब) 

फायदाः बाज रिवायत में है कि जिस जगह फूजर की नमाज 
जमाअत के साथ पढ़ी हो उसी जगह बैठा हुआ ज़िक्र करता रहे। 
औरतें घर में बिना जमाअत के नमाज़ पढ़ती हैं वे भी जिक्र का 
एहतिमाम करें, मुसलले पर बैठी-बैठी जिक्र करती रहें और इशराक 
पढ़कर बहुत बड़ा अज्ज पायेंगी इन्शा-अल्लाह तआला। अगर किसी 

वजह से मुसल्ला छोड़ना पड़े तो भी जिक्र करती रहें। फूजर और अख्न 
के बाद जिक्र का ख़ास वक़्त है और इसकी बहुत ही फूजीलत है। 
निफाक से बरी 
हुजूर नबी करीम सल्लल्लाहु अलैहि व सल्‍लम ने इरशाद परमाया 


है कि जिसने ख़ुदा का ज़िक्र बहुत किया वह निफाक (कीना-कप! और 
दिल के खोट) से बरी हो गया। (तरगीब) 

जिक्र छोड़ने की वईवदें 

अब वे मुबारक हदीसें दर्ज की जाती हैं जिनमें अल्लाह के जिक्र 
से गाफिल होने वालों के लिये वईदें (तंबीह, डॉट-डपट और सजा की 
धमकी) बयान की गयी हैं। 

मुर्दा गधे के पास से उठे 

हजरत अबू हुरैरह रजियल्लाहु अन्हु से रिवायत है कि रसूले खुदा 
सल्लल्लाहु अलैहि व सल्‍लम ने इरशाद फरमाया कि जब कुछ लोग 
किसी जगह (बैठे फिर वहाँ) से उठकर खड़े हुए और उस मजलिस में 
अल्लाह का जिक्र न किया तो वे गोया मुर्दा गधे को छोड़कर उठे और 
यह मजलिस (आख़िरत में) उनके लिये हसरत व अफृसोस का सबब 
होगी। (अहमद अबू दाऊद) 

जबरदस्त नुकसान 

हजरत अबू हुरैरह रजियल्लाहु अन्हु से रिवायत है कि हुजूरे 
अक्दस सल्लल्लाहु अलैहि व सललम ने इरशाद फ्रमाया कि जो शख्स 
किसी बैठने की जगह बैठा और उसने उस जगह अल्लाह का जिक्र न 
किया तो अल्लाह जल्ल शानुहू की तरफ से उसका यह बैठना उसके 
लिये नुकसान का सबब होगा। और जो शख़्स किसी जगह लेटा और 
उसने उस लेटने में (शुरू से आख़िर तक किसी वक्‍त भी) अल्लाह का 
जिक्र न किया तो उसका यह लेटना अल्लाह की तरफ से नुकसान का 

सबब होगा। (अबू दाऊद शरीफ) 

और जो शख्स किसी जगह चला और उस चलने के दरमियान 
अल्लाह का ज़िक्र नहीं किया तो उसके लिये यह चलना नुकृसान का 
सबब होगा। (तरगीब में यह हिस्सा ज्यादा है)। 

हर बात वबाल है 

हज़रत उम्मे हबीबा रजियल्लाहु अन्हा से रिवायतं है कि नबी 
करीम सलल० ने इरशाद फरमाया कि इनसान की हर बात उसके लिये 
वबाल है (और) उसके लिये नफ़े की चीज़ नहीं है मगर (नफे की चीजें 
ये हैं) (() किसी भलाई का हुक्म करना (2) किसी बुराई से रोक देना 
(3) या अल्लाह तआला का जिक्र करना। [तिर्मिज़ी शरीफ) 

लानत से कौन महफूज है 

« हज़रत अबू हुरैरह रजियल्लाहु अन्हु से रिवायत्त है कि रसूले 

अकरम सल्लल्लाहु अलैहि व सल्‍लम ने इरशाद फरमाया कि ख़बरदार! 
इसमें कोई शुब्हा नहीं कि सारी दुनिया मलऊन है और इसमें जो कुछ 
है वह भी मलऊन है सिवाए अल्लाह तआला के जिक्र के, और जो 
अल्लाह के जिक्र के ताबे हो, और दीन का आलिम और (दीन का) 
तालिब-इल्म (यानी दीन का इल्म सीखने वाला)। (तिर्मिजी) 

मतलब यह कि दुनिया की हर चीज़ मरदूद है, अल्लाह तआला 
की रहमत से दूर है, बारगाहे ख़ुदावन्दी में ना-मकबूल है चाहे कैसी ही 
ख़ूबसूरती और कारीगरी के साथ बनी हुई हो और दुनिया वालों को 
कैसी ही भाती हो, अलबत्ता अल्लाह तआला का जिक्र और वे चीजें 
ख़ुदा तआला के यहाँ मकबूल हैं जो जिकरुललाह के ताबे हों यानी 
अल्लाह की फुरमाँबरदारी और खुश्नूदी के लिये जो कुछ हो वह सब 
अल्लाह के यहाँ मकबूल है जैसे अल्लाह की रिज़ा के लिये हलाल माल 
ख़र्च करना, तीनी मदरसा खोलना, मस्जिद बनाना, गरीबों को खाना 

खिलाना, किताबें लिखना, बाल-बच्चों की परवरिश करना, माँ-बाप के 
हकूक अदा करना वगैरह वगैरह। और दीन का आलिम और दीन का 
सीखने वाला भी खुदा की लानत से महफूज़ है, और खुदा तआला के 
यहाँ मकृबूल व महबूब है। आलिमों ने बताया है कि जो शख्स भी 
अल्लाह की फुरमॉबरदारी में लगा हुआ है वह जाकिर है यानी जबान 
से या दिल से या अमल से अल्लाह के काम में या अल्लाह के नाम में 
जो मशगूल है वह जाकिर (ज़िक्र करने वाला) है, गाफिलों में शुमार 
नहीं। अल्लाह तआला हमें भी अपना ज्यादा से ज्यादा जिक्र करने की 
तीफीक नसीब फरमाये, आमीन। 


सुन्हानल्लाह, अल्हम्दु लिल्लाहि, ला इला-ह इल्लल्लाहु 


अल्लाहु अकबर का विर्द रखने के फृजाइल 

हंदीसः (6) हजरत उम्मे हानी रजियल्लाहु अन्हा ने बयान 
फ्रमाया कि एक दिन हुजूरे अनवर सल्लल्लाहु अलैहि व सल्लम मेरे 
पास से गुजरे मैंने आर्ज़ किया या रसूलल्लाह! मैं बूढ़ी और कमज़ोर हो 
गयी हूँ (मेहनत और मुजाहदे वाले आमाल करना दुश्वार है)। आप 
मुझे ऐसा अमल बता दें जिसे मैं बैठे-बैठे करती रहा करूँ। आपने 
फ्रमाया सौ बार अल्लाह की तसबीह बयान कर (जैसे सुब्हानल्लाह 
कह ले) यह अमल तेरे लिये (सवाब में) ऐसे सौ गुलामों के आज़ाद 
करने के बराबर होगा जो हज़रत इसमाईल अलैहिस्सलाम की औलाद 
से हों। और सौ बार अल्लाह की तारीफ बयान कर (जैसे अल्हम्दु 
लिल्लाह कह ले) यह अमल तेरे लिये (सवाब में) ऐसे सौ घोड़े अल्लाह 
की राह में जिहाद करने वालों को देने के बराबर होगा जिन पर जीन 
कसी हुईं हो और लगाम लगी हुई हो। और सौ बार अल्लाह की बड़ाई 
बयान कर (जैसे अल्लाहु अकबर कह ले) यह अमल तेरे लिये कुरबानी 
के ऐसे सौ बड़े जानवर (गायें, ऊँट) सदका करने के बराबर होगा 


स्स्ल्ल्म्ब्डेेडेडेंे2ंट22222222फ:::___ मन ल 

जिनके गलों में कुलादे पड़े हों और वे अल्लाह की बारंगाह में मकबूल 
हो जायें। और सौ बार ला इला-ह इल्लल्लाहु कह ले, इस अमल का 
सवाब आसमान व ज़मीन के दरमियान को भर देगा। और जिस दिन 
तू यह अमल कर लेगी उस दिन मक्का में कोई शख़्स ऐसा न होगा 
जिसका अमल तेरे अमल से बढ़कर हो और अल्लाह की बारगाह में 
पेश करने के लिये ऊपर उठाया जा रहा हो। हाँ! अगर कोई शख्स तेरे 
जैसा अमल कर ले तो उसका अमल भी तेरे बराबर होगा। 
(तरगीब व त्तरहीब जिल्द 2 पेज 245) 
तशरीहः हर ऐब और नुकसान से अल्लाह तआला पाक है, इसके 
बयान करने को तसबीह कहा जाता है। और अल्लाह तआला तमाम 
कमालात की सिफात वाला है वह तारीफ ही का हकदार है, इसके 
बयान करने को तहमीद कहा जाता है। और अल्लाह की बड़ाई बयान 
करने को (कि वह सबसे बड़ा है) तकबीर कहा जाता है। ला इला-ह 
इल्लल्लाहु (अल्लाह के सिवा कोई माबूद नहीं) इसको तहलील कहा 
जाता है। सुब्हानल्लाहि, अल्हम्दु लिल्लाहि, ला इला-ह इल्लल्लाहु, 
 अल्लाहु अकबर में चारों चीजें यानी तसबीह और तहमीद और 
तकबीर और तहलील बयान की जाती हैं। 
हदीसः (7) हजरत सअद बिन अबी वक़्कास रजियल्लाहु अन्हु ने 
बयान फरमाया है कि मैं हुजूर नबी करीम सललल्लाहु अलैहि व सल्लम 
के साथ एक औरत के पास गया जिनके सामने गुठलियाँ या कंकरियाँ 
पड़ी हुई थीं और वह उनपर अल्लाइ,की तसबीह पढ़ रही थीं। आपने 
फ्रमाया क्या मैं तुम्हें इससे आसान सूरत न बतला दूँ? या फ्रमाया 
क्या इससे अफुज़ल बात न बता दूँ? जिसमें अलफाज़ मुख्तसर हों और 
सवाब ज़्यादा हो। तुम यह पढ़ा करोः 
सुब्हानल्लाहि अ-द-द मा ख़-ल-क फिस्समा-इ 
तर्जुमाः मैं अल्लाह की पाकी बयान करती हूँ जिस कुद्र आसमानों 


>> --+-----ह#त्-ह नहाने नम पपप परत 
च्ल्चल््स्लस्शस्च्च्च्ओज्लचस्च््च्््स्च्ल्च्च्ल्ल्ल्क्क्न्ल्च्ल्ल्चत 

में उसकी मख्तूक है। औरः 
सुब्हानल्लाहि अ-द-द मा ख़-ल-क फिलू-अर॒जि 
तर्जुमा: मैं अल्लाह की पाकी बयान करती हूँ जिस कद्र जमीन में 
उसकी मख्लूक है। औरः 
सुब्हानल्लाहि अ-द-द मा बै-न जालि-क 
तर्जुमाः मैं अल्लाह की पाकी बयान करती हूँ जिस-क॒द्र आसमान 
व ज़मीन के दरमियान मख्लूक है। औरः 
सुब्हानल्लाहि अ-द-द मा हु-व ख़ालिकुन्‌ 
तर्जुमा: मैं अल्लाह की पाकी बयान करती हूँ उस मख़्लूक की 
मात्रा में जिसे अल्लाह तआला आईन्दा पैदा फुरमायेंगे। औरः 
ला इला-ह इल्लल्लाहु भी इसी तरह पढ़ो। और ला हौ-ल व ला 
कुब्व-त इल्ला बिल्लाहि भी इसी तरह पढ़ो। इसका मतलब यह है कि 
हर एक के साथ वे अलफाज़ बढ़ाती जाओ जो सुब्हानल्लाहि के साथ 
बढ़ाए जैसे यूँ कहो: 
अल्लाहु अकबरु अ-द-द मा ख़-ल-क्‌ फिस्समा-इ। अल्लाहु 
अकबरु अ-द-द मा ख़-ल-क्‌ फिलू-अरृजि। अल्लाहु अकबरु 
अ-द-द मा बै-न जालि-क। अल्लाहु अकबरु अ-द-द मा हु-व 
खालिकुन्‌ | 
इसी तरह ला इला-ह इल्लल्लाहु और अल्हम्दु लिल्लाहि और ला 
हौ-ल व ला कुव्य-त इल्ला बिल्लाहि के साथ मिलाकर पढ़ो। ला 
इला-ह इल्लल्लाहु, अल्लाहु अकबरु की बहुत फुजीलत आई है। इस 
सिलसिले में चन्दर और हदीसों का तर्जुमा लिखा जाता है। 
जन्नत में दाखिला 
हुजूर सरवरे आलम सल्लल्लाहु अलैहि व सल्लम ने (एक बार) 
इरशाद फरमाया कि जिसने इख्लास के साथ ला इला-ह इल्लल्लाहु कह 
लिया वह जन्नत में दाखिल होगा। किसी ने अर्ज़ किया कि इसका 























इख्लास क्‍या है? आपने फुरमाया इसका इख्लास यह है कि पढ़ने वाले 
को खुदा की मना की हुई चीज़ों से रोक दे। (तिबरानी) ० 

यानी इस कलिमे को इख्लास के साथ पढ़ने का मतलब यह है कि 
इसको ख़ूब समझकर पढ़े और सच्चे दिल से यकीन के साथ खुदा के 
माबूद होने का इकरार करे। और यह यकीन करे कि अल्लाह तआला 
हाजिर व नाज़िर है, कुदरत वाला है, बहुत जल्द हिसाब लेने वाला 
और सख्त सजा देने थाला है। इसका पुख्ता यकीन करने से फिर 
अपने आप से गुनाह न होंगे। 

अर्श तक 

हज़रत अबू हुरैरह रज़ि० से रिवायत है कि रसूले खुदा सल्लल्लाहु 

- अलैहि व सलल्‍लम ने इरशाद फ्रमाया है कि जब कभी भी कोई शख्स 

इख्लास के साथ ला इला-ह इल्लल्लाहु कहेगा तो उसके लिये आसमान 
के दरवाजे खोल दिये जायेंगे। यहाँ तक कि वह अर्श तक पहुँच जायेगा 
जब तक कि बड़े गुनाहों से बचता रहे। (तिर्मिज़ी शरीफ) 


अल्लाह तआला तक पहुँचना 

हजरत अब्दुल्लाह बिन उमर रजियल्लाहु अन्हु से रिवायत है कि 
रसूले खुदा सल्लल्लाहु अलैहि व सलल्‍लम ने इरशाद फ्रमाया है कि 
तसबीह (सुब्हानललाहि) आधी तराजू है और अल्हम्दु लिल्लाहि तराज़ू 
को भर देता है, और ला इला-ह इल्लल्लाहु के लिये कोई पर्दा नहीं है 
यहाँ तक कि वह खुदा के पास पहुँचे। (तिर्मिज़ी) 

सुब्हानललाहि आधी तराज़ू है यानी कियामत के दिन सुब्हानल्लाहि 
का सवाब आधी तराजू को भर देगा और अल्हम्दु लिल्लाहि का सवाब 
पूरी तराजू को भर देगा। 

मिश्कात शरीफ (किताबुत्तहारत) में है कि रसूले खुदा सल्लल्लाहु 
अलैहि व सललम ने फ्रमाया कि अल्हम्दु लिल्लाहि तराजू को भर देता 

है और सुब्हानल्लाहि वल्हम्दु लिल्लाहि भर देते हैं जमीन व आसमान 
के दरमियान को । (मुस्लिम शरीफ) 
दुनिया और जो कुछ दुनिया में है, से अफजल 
हजरत अबू हुरैरह रजियल्लाहु अन्हु का बयान है कि रसूलुल्लाह 
सललल्लाहु अलैहि व सल्‍लम ने इरशाद फुरमाया कि मुझको 
सुब्हानल्लाहि वल्हम्दु लिललाहि व ला इला-ह इल्लल्लाडु वल्लाहु 
अकबरु कहना उन तमाम चीज़ों से ज्यादा प्यारा है जिन पर सूरज 
निकलता है। (मुस्लिम) 
यानी इसका एक बार पढ़ लेना उस सबसे बेहतर है जो आसमान 
के नीचे है। ह 


रोजाना हजार नेकियाँ 

हज़रत सअद बिन अबी वक्‍कास रजियल्लाहु अन्हु का बयान है 
कि (एक बार) हम रसूले खुदा सल्लल्लाहु अलैडि व सल्‍लम के पास 
मौजूद थे। आपने फरमाया क्‍या तुम से यह नहीं हो सकता कि हज़ार 
नेकियाँ रोज़ाना कमा लो? यह सुनकर मजलिस में मौजूद हजरात में से 
एक साईल ने सवाल कियाः हम में से कोई शख्स कैसे हज़ार नेकियाँ 
कमाये? आपने फ्रमाया सौ मर्तबा सुब्हानल्लाड़ि कह ले तो उसके लिये 
हजार नेकियाँ लिख दी जायेंगी और उसके हज़ार (छोटे) गुनाह ख़त्म 
कर दिये जायेंगे। (मुस्लिम) 

हजरत मूसा अलैहिस्सलाम को हिदायत 

हजरत अबू सईद रजियल्लाहु अन्हु से रिवायत है कि रसूले खुदा 
सल्लल्लाहु अलैहि व सल्‍लम ने एक मर्तबा जिक्र फूरमाया कि हजरत 
मूसा अलैहिस्सलाम ने खुदा तआला से अर्ज किया कि ऐ मेरे 
प्रवर्दिगार! मुझे कोई ऐसी चीज बता दीजिये जिसके जरिये (वजीफे के 
तौर पर) आपको याद किया करूँ और आपको पुकारूँ। रब्बुलू- 

आलमीन ने इरशाद फ्रमाया कि ऐ मूसा! ला इला-ह इल्लल्लाहु पढ़ा 
करो। यह सुनकर हजरत मूसा अलैहिस्सलाम ने अर्ज किया ऐ मेरे 
परवर्दिगार! इसको तो तेरे सब ही बन्दे पढ़ते हैं। मैं तो ऐसी चीज 
चाहता हूँ जो ख़ास आप मुझको बतायें। रब तआला शानुहू ने इरशाद 
फ्रमाया कि ऐ मूसा! (इसको मामूली न समझो) सातों आसमान और 
जो मेरे अलावा उनके आबाद करने वाले हैं और सातों ज़मीनें अगर 
एक पलड़े में रख दी जायें और ला इला-ह इल्लल्लाहु दूसरे पलड़े में 
रख दिया जाये तो ला इला-ह इल्लल्लाहु (का पलड़ा वजनी होने की 
वजह से) उन सबके मुकाबले में झुक जायेगा। (मिश्कात शरीफ) 


हजरत इब्राहीम ख़लीलुल्लाह अलैहिस्सलाम का पैगाम 

हजरत इब्ने मसऊद रजियल्लाहु अन्हु से रिवायत है कि हुजूरे 
अक्दस सल्लल्लाहु अलैहि व सलल्‍लम ने इरशाद फुरमाया है कि जिस 
रात मुझको सैर कराई गई (यानी मेराज की रात में हज़रत इंब्राहीम 
अलैहिस्सलाम से मिला तो उन्होंने मुझसे फुरमाया कि ऐ मुहम्मद! 
(सल्लल्लाहु अलैहि व सलल्‍लम) अपनी उम्मत को मेरा सलाम कह 
दीजियो और उनको बतला दीजियो कि जन्नत की अच्छी मिट्टी है 
और मीठा पानी है, और वह चटियल मैदान है, और उसके पौधे ये हैं 
सुब्हानल्लाहि वल्हम्दु लिल्‍्लाह व ला इला-ह इल्लल्लाहु वल्लाहु 
अकबरु | (मिश्कात शरीफ) 

मतलब यह है कि जन्नत में अगरचे दरख्त भी हैं फल और मेवे 
भी हैं मगर उनके लिये चटियल मैदान ही है जो नेक अमल से खाली 
हैं। जन्नत की ऐसी मिसाल है जैसे कोई जमीन खेती के लायक हो 
उसकी मिट्टी अच्छी हो, उसके पास बेहतरीन मीठा पानी हो और जब 
उसको बो दी जाये तो उसकी मिट्टी में अपनी सलाहियत (क्षमता) 
और बेहतरीन पानी सिंचाव की वजह से अच्छे दरख़्त और बेहतरीन 
गल्ले पैदा हो जायें। बिल्कुल इसी तरह जन्नत को समझ लो कि जो 

कुछ यहाँ बो दोगे वहाँ काट लोगे, और बे-अमल के लिये खाली ज़मीन 
की तरह है। 

पूरे सौ 

आँ हजरत सरवरे आलम सल्लल्लाहु अलैहि व सलल्‍लम ने यह भी 
इरशाद फरमाया कि जो शख्स सुबह को सौ बार सुब्हानल्लाहि कहे 
और शाम को सौ बार सुब्हानल्लाहि कहे उसको सौ हज करने का 
सवाब मिलेमा। और जो शख्स सौ बार सुबह को खुदा की हम्द 
(तारीफ बयान) करे (अल्हम्दु लिल्‍लाहि कहे) और सौ बार शाम को 
खुदा की हम्द करे तो उसको मुजाहिदीन को सौ घोड़े देने का सवाब 
मिलेगा। और जिसने सौ बार सुबह को और सौ बार शाम को ला 
इला-ह इल्लल्लाहु कहा उसको हजरत इसमाईल अलैहिस्सलाम की 
औलाद में से सी गुलाम आजाद करने का सवाब मिलेगा। और जिसने 
सौ बार सुबह को और सौ बार शाम को अल्लाहु अकबरु कहा तो 
उस दिन कोई दूसरा शख्स उसके बराबर अमल करने वाला न होमा 
सिवाय उस शख्स के जिसने उसके बराबर या उससे ज़्यादा (ये जिक्र 
हुए) कलिमात कहे हों। (तिर्मिजी शरीफ) 

पतझड़ की तरह 

हज़रत अनस रजियल्लाहु अन्हु का बयान है कि एक बार रसूले 
खुदा सललल्लाहु अलैहि व सल्‍लम एक ऐसे दरख़्त पर गुज़रे जिसके 
पत्ते सूखे हुए थे। आपने उसमें लाठी मारी जिसकी वजह से पत्ते झड़ 
गये। आपने फरमाया कि अल्हम्दु लिल्‍्लाह और सुब्हानल्लाह और ला 
इला-ह इल्लल्लाह और अल्लाहु अकबर बन्दे के गुनाहों को इस तरह 
गिरा देते हैं जिस तरह इस दरख्त के पत्ते गिर रहे हैं। (तिर्मिजी) 

तमाम ज़िक्रों में अफूजल 

हज़रत जाबिर रजियल्लाहु अन्हु की हुजूर सल्लल्लाहु अलैहि व 

सल्लम से रिवायत है कि सरवरे आलम ने इरशाद फरमाया कि सब 
ज़िक्रों में अफ़ुजल जिक्र ला इला-ह इल्लल्लाहु है, और सब दुआओं से 
अफुजल दुआ अल्हम्दु लिल्लाह है। (तिर्मिज़ी व इब्ने माजा) 
जन्नत की कुन्जियाँ 
हजरत मुआज बिन जबल रजियल्लाहु अन्हु से रिवायत है कि 
हुजूर सल्लल्लाहु अलैहि व सल्‍लम ने इरशाद फुरमाया जन्नत की 
कुन्जियाँ ला इला-ह इल्लल्लाहु की गवाही देना है। (तरग्रीब) 
99 दफ़्तर 
हजरत अब्दुल्लाह बिन उमर रजियल्लाहु अन्हु से रिवायत है कि 
रहमतुल्लिलु-आलमीन सल्लल्लाहु अलैंहि व सल्‍लम ने इरशाद फ्रमाया 
कि अल्लाह -त्आला कियामत- के दिन मेरे एक उम्मती को तंमाम 
मख़्तूकों के सामने बुलायेंगे, फिर उसके गुनाहों के निन्‍नानवे (99) 
ट्ण्तर खोल देंगे। हर दफ़्तर इतनी दूर तक फैला होगा जितनी दूर तक 
नजर पहुँचती होगी। फिर अल्लाह तआला उससे फुरमांयेंगे कि क्या इन 
लिखे हुए आमाल में से तू किसी चीज़ का इनकार करता है? क्या मेरे 
लिखने वाले पहरेदारों ने तुझ पर जुल्म किया है? वह शख्स अर्ज 
करेगा कि ऐ मेरे रब! (मैं इनकारी नहीं हूँ और पहरेदारों ने जुल्म) 
नहीं! (किया)। रब्बुल-आलमीन इरशाद फरमायेंगे तो क्या तेरे पास कुछ 
उज़ है? वह कहेगा नहीं! अल्लाह तआला फ्रमायेंगे हाँ! हमारे पास 
तेरी एक नेकी मौजूद है और बेशक आज तुझ पर कोई जुल्म न होगा। 
उसके बाद एक पर्चा निकाला जायेगा जिसमें अश्हदु अल्ला इला-ह 
इल्लल्लाहु व अश्हदु अनू-न मुहम्मदनू अब्दु्टू व रसूलुह्टू लिखा होगा। 
अल्लाह तआला फ्रमायेंगे कि अपने आमाल का वजन देख! वह अर्ज 
करेगा कि ऐ रब! इन दफ़्तरों के सामने इस पर्चे की क्या हकीकृत है, 
अल्लाह तआला फरमायेंगे बेशक आज तुझ पर जुल्म न होगा (कि 
सिर्फ तेरी बुराइयाँ तौल दी जायें और नेकी को छुपा लिया जाये)। 
सं य >  स पा -------ं---- 

चुनाँचे उन दफ़्तरों को एक चुनौँचे उन दफ्तरों को एक पलड़े में और उस प्चे को दूसरे पलड़े में में और उस पर्चे को दूसरे पलड़े में 
रख दिया जायेगा। सो वे सब दफ़्तर (उस पर्च के मुकाबले में) हल्के 
हो जायेंगे। (मिश्कात शरीफ) 


360 जोड़ों का शुक्रिया 

हजरत आयशा रजियल्लाडु अन्हा से रिवायत है कि हुजूरे अक्दस 
सल्लल्लाहु अलैहि व सल्‍लम ने इरशाद फरमाया कि हर इनसान के 
जिस्म में तीन सौ साठ 360 जोड़ों को पैदा किया है (और हर जोड़ 
की तरफ से बतौर शुक्रिया संदका करना लाजिम है)। पस जिसने 
अल्लाहु अकबर कहा और अल्हम्दु लिल्‍्लाह कहा और ला इला-ह 
इल्लललाह कहा और सुब्हानल्लाह कहा और अस्तगफिरुल्लाह कहा 
और कोई पत्थर या काटा या हड्डी लोगों के रास्ते से हटाई या भलाई 
का हुक्म कर दिया या बुराई से (किसी को) रोक दिया (और उनमें 
सब या थोड़ा मिलाकर या एक ही की तायदाद 360 हो गयी, वह उस 
दिन उस हाल में चलता-फिरता होगा कि उसने अपनी जान को दोजख़ 
से बचा लिया। (मुस्लिम शरीफ) 


ढाल ले लो 

हज़रत अबू हुरैरह रजियल्लाहु अन्हु का बयान है कि एक मर्तबा 
रसूले खुदा सल्लल्लाहु अलैहि व सल्‍लम ने इरशाद फरमाया कि अपनी 
ढाल संभाल लो। सहाबा रजियल्लाहु अन्हुम ने अर्ज किया क्या दुश्मन 
आ गया? आपने फरमाया (दुश्मन से बचाने वाली ढाल को नहीं कह 
रहा हूँ बल्कि) दोजख्र की ढाल संभाल लो! सुब्हानल्लाहि वल्हम्दु 
लिल्लाहि व ला इला-ह इल्लल्लाहु वललाहु अकबर्‌ क्योंकि यह 
कियामत के दिन आगे पीछे आयेंगे और ये बाकी रहने वाली नेकियाँ 
हैं। (तरगीब) 

उहुद पहाड़ के बराबर 

हजरत इमरान बिन हसीन रजियल्लाहु अन्हु फरमाते हैं कि एक 

कि कक बराक > 27/07/7208 
बार रसूले खुदा सल्लल्लाहु अलैहि व सललम ने इरशाद फरमाया कि 
क्या तुमसे यह नहीं हो सकता कि रोजाना .उहुंद (पहाड़) की बराबर 
अमल कर लिया करो। सहाबा रजियल्लाहु अन्हुम ने अर्ज किया वह 
क्या अमल है? फरमाया सुब्हानल्लाह उहुद से बड़ा है और अल्हम्दु 
लिल्लाह उहुद से बड़ा है, और ला इला-ह इल्लल्लाहु उहुद से बड़ा है, 
और अल्लाहु अकबर उहुद से बड़ा है। (तरगीब) 

चार कलिमों का चयन 

हजरत अबू सईद और हज़रत अबू हुरैरह रजियल्लाहु अन्हुमा का 
बयान है कि रसूले खुदा सल्लल्लाहु अलैहि व सल्‍लम ने इरशाद 
फरमाया कि खुदा तआला ने सारे कलाम से चार कलिमे छाँटे हैं: 
सुब्हानल्लाहि, अल्हम्दु लिल्लाहि, ला इला-ह इल्लल्लाहु, अल्लाहु 
अकबर। जिसने एक बार सुब्हानल्लाह कहा उसके लिये बीस नेकियों 
लिख दी जायेंगी और उसके बीस गुनाह माफ कर दिये जायेंगे। और 
जिसने एक मर्तबा अल्लाहु अकबर कहा तो उसका सवाब भी यही है ! 
और जिसने एक मर्तबा ला इला-ह इल्लल्लाह कहा तो भी यही सवाब 
है। और जिसने अपने दिल से अल्हम्दु लिललाही रब्बिल आलमीन कहा | 
उसके लिये तींस नेकियाँ लिख दी जायेंगी और उसके तीस गुनाह माफ 
कर दिये जायेंगे। (तरगीब) 


ईमान ताज़ा किया करो 

एक हदीस में है कि सरवरे आलम सल्लल्लाहु अलैहि व सल्‍लम 
ने हजराते सहाबा किराम रजियल्लाहु अन्हुम से इरशाद फ्रमाया कि 
अपना ईमान ताज़ा किया करो। सहाबा रज़ियल्लाहु अन्हुम ने सवाल 
किया कि हम अपना ईमान कैसे ताज़ा करें? आपने फरमाया कि 
कसरत से ला इला-ह इल्लल्लाहु पढ़ा करो। (तरगीब व तरहीब) 

तसबीहाते फातिमा 


सोते वक़्त और फूर्ज नमाज के बाद तसबत्रीह 
तहमीद और तकबीर 


हदीसः (8) हजरत अली रज़ियल्लाहु अन्हु का बयान है कि (एक 
बार) हज़रत फातिमा (रजियल्लाहु अन्हा) नबी करीम सल्लल्लाहु अलैहि 
व सलल्‍लम की ख़िदमत में हाजिर हुईं और चक्की पीसने के निशान जो 
उनके हाथों में थे उनको दिखाकर अपनी तकलीफ जाहिर करने का 
इरादा किया। (मकुसद यह था कि कोई गुलाम या बाँदी मिल जाये) 
और वजह यह थी कि हज़रत फातिमा रजियल्लाहु अन्हा ने सुना था 
कि आजकल आप सल्लल्लाहु अलैहि व सल्‍्लम के पास गुलाम-बाँदी 
आए हुए हैं। हज़रत फातिमा नबी करीम के घर पहुँची तो वहाँ आप 
सल्लल्लाहु अलैहि व सललम तशरीफ न रखते थे, लिहाज़ा मुलाकात न 
हो सकी। (जिसकी वजह से) अपनी दरख्वास्त हजरत आयशा 
रजियल्लाहु अन्हा से कह आईं। जब हुजूरे अक्दस सल्लल्लाहु अलैहि व 
सलल्‍लम तशरीफ लाये तो हज़रत आयशा ने अर्ज़ कर दिया कि हज़रत 
फातिमा तशरीफ लायी थीं वह ऐसी-ऐसी बात कह गयी हैं (कि मुझे 
चक्की पीसने की वजह से तकलीफ है, अगर ख़िदमत के लिये कोई 
गुलाम या बाँदी मिल जाये तो मेहनत के काम से नजात मिल जाये)। 

हजरत अली रजियल्लाहु अन्हु फरमाते हैं कि यह बात सुनकर 
आप रात को हमारे पास तशरीफ लाये, उस वक्‍त हम (दोनों 
मियॉ-बीवी) सोने के लिये लेट चुके थे। (आप सल्लल्लाहु अलैहि व 
सलल्‍लम के अदब व सम्मान के लिये) उठने लगे तो फरमाया तुम दोनों 
अपनी-अपनी जगह पर रहो । हमारे करीब तशरीफ लाये और मेरे और 

संय्यदा फातिमा रजियल्लाहु अन्हा के दरमियान बैठ गये, और इतने 
करीब मिलकर बैठ गये कि मुबारक कृदम की ठण्डक मुझे अपने पेट 
पर महसूस हो गयी। फिर आपने इरशाद फ्रमाया कि क्या मैं तुम 
दोनों को उससे बेहतर न बता दूँ जो तुमने मुझसे सवाल किया? तुम 
ऐसा किया करो कि (रात को) सोने के लिये लेटो तो 33 बार 
सुब्हानल्लाह और 33 बार अल्हम्दु लिल्लाह और 34 बार अल्लाहु 
अकबर कह लिया करो । यह तुम्हारे लिये ख़ादिम से बेहतर है। 
(मिश्कात शरीफ पेज 209) 
तशरीहः मुस्लिम शरीफ की एक रिवायत में है कि हुजूरे अक्दस 
सलल० ने हज़रत फातिमा रज़ियल्लाहु अन्हा को इस मौके पर (फर्ज) 
नमाज़ के बाद भी यह तसबीहात पढ़ने को इरशाद फ्रमाया। फर्ज 
नमाज के बाद और सोते वक़्त इन तसबीहात को पाबन्दी से पढ़ना 
चाहिये। बुजुर्गों ने बताया है और तर्जुबा किया गया है कि चूँकि आँ 
हजरत सल्लल्लाहु अलैहि व सल्लम ने ख़ादिम देने के बजाय सोते 
तज़्त इन तसबीहात के पढ़ने का इरशाद फरमाया था इसलिये सोते 
वक़्त इनके पढ़ने से एक तरह की कुव्वत हासिल होती है और दिन 
भर की थकान, मेहनत और काम-काज की दुखन दूर हो जाती है। 
हजरत अली रज़ि० ने फ्रमाया कि जब से मैंने यह वजीफा हुजूरे 
अज्दस सल्लल्लाहु अलैहि व सललम से सुना कभी इसको नहीं छोड़ा। 
अलब्त्ता जंगे सिफ्फीन () के मौके पर भूल गया था, फिर आख़िर 
रात में याद आया तो इन कलिमात को पढ़ लिया। (अबू दाऊद) 
हजरत अली रजि० के इस अमल से यह भी मालूम हुआ कि 
अगर शुरू रात में सोते वक्‍त पढ़नें से यह तसबीहात रह जायें तो बाद 
0) स्िफ्कीन एक जगह का जाम ह प्ले तल एातिय फर पास उत्ञ का नाम है वहाँ हजरत मुआविया और हजरत अली 
रजियल्लाहु अन्हु के दरामेयान जंग हुई थी इसलिये इसे जंगे सिफ़्फीन कहते हैं। बड़ी 


जबरदस्त जंग हुई थी। 

में जब भी मौका लगे रात को किसी भी वक्‍त पढ़ ली जायें । 


हजरत फातिमा रजि० घर का काम-काज खुद करती थीं 

ऊपर जो हमने पूरी हदीस तर्जुमे के साथ नकुल की है उसमें इस 
बात का जिक्र है कि हज़रत सय्यदा फातिमा रजियल्लाहु अन्हा अपने 
हाथों पर चक्‍की पीसने के निशानात दिखाकर गुलाम या बाँदी हासिल 
करने के लिये नबी सल्लल्लाहु अलैहि व सल्‍लम की ख़िदमत में हाजिर 
हुई थीं। दूसरी रिवायत में है कि सय्यदा फातिमा रज़ियल्लाहु अन्हा 
सिर्फ चक्की ही नहीं पीसती थीं बल्कि पानी का मशक भी भरकर 
लाती थीं, जिससे कपड़े गुबार में भर जाते थे, और हांडी के नीचे 
आग भी खुद ही जलाती थीं जिससे उनके कपड़ों का रंग धुएं के असर 
से सियाही माईल हो जाता था। जब हुजूरे अक्दस सल्लल्लाहु अलैहि व 
सललम से अपनी मेहनत व मशक्कत और तकलीफ की शिकायत करके 
गुलाम या बाँदी की दरख्वास्त की तो आप सल्लल्लाहु अलैहि व सललम 
ने उनको न बाँदी अता फूरमाई न गुलाम दिया, बल्कि आपने यह 
फ्रमाया कि जो गुलाम बाँदी आये थे वे तुमसे पहले बंदर के शहीदों 
के यतीम बच्चे ले गये। (अबू दाऊद, बाब सोने के वक्त तसबीह का बयान) 

दूसरी रिवायत में यह है कि आप सल्लल्लाहु अलैहि व सललम ने 
हजरत अली रजियल्लाहु अन्हु से फरमाया खुदा की कृसम! ऐसा न 
करूँगा कि यह गुलाम या बाँदी तुमको दे दूँ और सुफ़्फा के सहाबा को 
छोड़ दूँ जिनके पेट भूख से परेशान हैं। इनकी कीमत सुफ़्फ़ा के सहाबा 
पर खर्च करूँगा। फिर रात को उनके पास तशरीफ ले गये, उस वक्‍त 
दोनों एक ऐसी छोटी चादर में लेटे हुए थे कि सर ढाँकते तो पाँव खुल 
जाते थे और पाँव ढाँकते तो सर खुल जाते थे। आप सल्लल्लाहु 
अलैहि व सल्‍लम को देखकर दोनों उठने लगे, आपने फरमाया अपनी- 
अपनी जगह रहो और फरमाया क्‍या तुम्हें उस चीज़ से बेहतर न 
बतारऊँ जो तुमने सवाल किया है? अर्ज किया ज़रूर इरशाद फ्रमाइये। 

इसपर आपने नमाज के बाद और सोते वक्त ऊपर जिक्र हुई . 
तसबीहात पढ़ने को बताईं। (अलु-इसाबा) 

हाफिज मुन्जरी की किताब “अत्तरगीब वत्तरहीब” में यह भी है 
कि एक गुलाम मिल जाने की आरज़ू जाहिर करने पर हुजूर सल्लल्लाहु 
अलैहि व सललम ने फ्रमायाः 

तर्जुमाः ऐ फ़ातिमा! अल्लाह से डरो और अपने रब के फराईज 
अदा करती रहो और अपने शौहर के काम-काज में लगी रहो। 


घर में सामान की कमी कोई ऐब नहीं 

हज़रत सब्यदा फ़ातिमा रज़ियल्लाहु अन्हा घर का काम-काज खुद 
ही करती थीं, जैसा कि ऊपर जिक्र हुई हदीस से साबित हुआ। 
खाने-पीने की भी कमी रहती थी, घर में सामान बस बहुत ही मामूली 
था। हुजूर सललल्लाहु अलैहि व सलल्‍लम ने एक बार देखा कि सय्यदा 
फातिमा ने जीनत के लिये उम्दा किस्म के कपड़े का पर्दा दरवाज़े पर 
लटका रखा है तो इस पर नाराजगी का इजहार फुरमाया और इरशाद 
हुआ कि ये मेरे घर वाले हैं, मैं यह पसन्द नहीं करता कि अपने हिस्से 
की उम्दा चीजें इसी जिन्दगी के अन्दर खा लें। (मिश्कात) 

हुजूरे अक्दस सल्लल्लाहु अलैहि व सललम का फृक्र (तंगरदस्ती 
और गुरबत) इख्तियारी था। अपने घर वालों के लिये भी इसी को 
पसन्द फ्रमाते थे। 

एक मर्तबा हज़रत सय्यदा फातिमा रजियल्लाहु अन्हा आपकी 
ख़िदमत में हाजिर हुईं और अर्ज किया या रसूलल्लाह! मेरे और अली 
के पास सिर्फ मेंढे की एक खाल है जिस पर हम रात को सोते हैं और 
दिन को उसपर ऊँट को चारा खिलाते हैं। आ हजरत सल्लल्लाहु 
अलैहि व सल्लम ने फरमाया कि ऐ मेरी बेटी! सब्र कर, क्योंकि मूसा 
(अलैहिस्सलाम) दस साल तक अपनी बीवी के साथ रहे और दोनों के 
पास सिर्फ एक अबा (जुब्ब, लम्बा कोट, जो पैरों तक आ जाए) थी। 
3-3-5-----+----------_े-त०तेैहैरत०ह०हततत--+-मर--ह-हहनुु्महम 

उसी को ओढ़ते और उसी को बिछाते थे। (शरह मवाहिबे लदुन्निया) 

हुजूरे अकरम सल्लल्लाहु अलैहि व सल्‍लम अगर चाहते तो अपनी 
बेटी को एक गुलाम या बाँदी अता फुरमा देते, मगर आपने जरूरियात 
का एहसास फरमाया और आपकी खुदा-दांद रहमत और नरम-दिली ने 
इसी पर आपको आमादा किया कि सुफ़्फा में रहने वाले मेरी बेटी से 
ज्यादा ज़रूरत मन्द हैं। किसी न किसी तरह दुख-तकलीफृ से मेहनत व 
मशक़्कृत करते हुए बेटी की ज़िन्दगी गुज़र तो रही है मगर सुफ़्फा वाले 
तो बहुत ही बुरे हाल में हैं, जिनको फाकों पर फाके गुजर जाते हैं। 
उनकी रियायत पहले है, और बेटी को ऐसा अमल बताया जो 
आख़िरत में बेइन्तिहा अज्ञ व सवाब का जरिया बने, दुनिया की फना 
होने वाली तकलीफ आख़िरत के बेइन्तिहा इनामों के मुकाबले में बहुत 
ही बे-हकीकृत है, इसी लिये ऑ हजरत सल्लल्लाहु अलैहि व सल्लम ने 
इस मौके पर हज़रत सय्यदा फातिमा से फरमाया कि अल्लाह से डरो 
और अपने शौहर का काम अन्जाम देती रहो, और अपने रब का 
फ्रीज़ा अदा करती रहो। हज़रत फातिमा रजियल्लाहु अन्हा ने जवाब में 
अर्ज किया कि मैं अल्लाह (की तकदीर पर) और उसके रसूल (की 
तजवीज़) पर राजी हूँ। शायद डरने को इसलिये फरमाया कि दुनियावी 
आराम व राहत का सामान तलब करना उनके बुलन्द रुतबे के खिलाफ 
था। अल्लाह ही को ज़्यदा इल्म है। 

हज़रत सय्यदा फातिमा रजियल्लाहु अन्हा दोनों जहान के बादशाह 
की सबसे प्यारी बेटी और जन्नत की तमाम औरतों की सरदार हैं। घर 
का काम-काज खुद करती थीं, हॉडी पकाना, झाड़ू देना, चक्की पीसना, 
मशक भरकर पानी लाना, उनका रोजाना का अमल था। मालूम हुआ 
कि अपने घर का काम-काज करना कोई ऐब की बात नहीं है। 

आजकल की औरतें ख़ासकर जिनके शौहरों के पास चार पैसे हैं, 
घर के काम करने को ऐब समझती हैं, जिसकी वजह से नौकर-चाकर 











लोगों से बहुत-से दीनी व दुनियावी नुकुसान 
भी पहुँच जाते हैं। बहुत-से ख़ानदानों में मर्दों या नौजवान लड़कों को 
घर के अन्दर काम-काज पर मुलाज़िम रख लिया जाता है, घर की 
बहू-बेटियाँ सब उनके सामने आती हैं, और शर्म व हिजाब को बिल्कुल 
ताक पर उठाकर रख दिया जाता है, यह बड़ी बेदीनी की बात है। 
अपने घर का काम-काज खुद अन्जाम देने से सेहत भी अच्छी रहती 
है और काम भी मर्जी से होता है। 
ऊपर की रिवायतों से यह भी मालूम हुआ कि घर में सामान की 
कभी कोई ऐब और शर्म की बात नहीं है। इनसान की असल शराफृत ' 
उसके अच्छे अख़्लाक, उम्दा सिफात, ख़ुदा से डरने, इबादत की पाबन्दी | 
और तकूवे व पाकीजंगी की ज़िन्दगी है। उम्दा कपड़ों और बंगलों से या 
सोफासेट और मेज कुर्सियों से, भड़कदार लिबास और सजे हुए कमरों । 
से इनसान में कोई शराफृत नहीं आ जाती। अगर कोई शख्स पचास , 
लाखे के बंगले में रहता है और बद-अख़्लाकी भी है तो उसमें कोई ; 
शराफृत नहीं। किसी के चैम्बर में सोफासेट है, दीवारें सजी हुई हैं, 
ख़ुबसूरत पर्दे टंगे हुए हैं, मगर नमाजें गारत की जाती हैं, जकातें नहीं 
दी जाती तो यह कोई बड़ाई नहीं। ऊपर से अगर ये चीज़ें हराम माल 
से हों तो दोजख़ में ले जाने का जरिया बनेंगी। दोजख में सख्त अजाब 
भी है और बहुत बड़ी जिल्लत भी। उस जिल्लत के मुकाबले में यहाँ 
के दुनियादारों के सामने नाक नीची करके रहना और शान व दबदबे 
से बाज़ रहना कोई बे-आबरूई नहीं है। समझदार वह है जो आख़िरत 
की फ़िक्र करे। फ्राइज पूरे करे और हराम से बचे। जो दोजख़ के 
काम करता हो वह कैसे बड़ा आदमी हो सकता है? बड़ा आदमी वह है 
जो अल्लाह तआला की फुरमाँबरदारी में लगा हो। 
ला हौ-ल व ला कुव्व-त इल्ला बिल्लाहि 
इस कलिमे की बहुत फुजीलत हंदीसों में बयान हुई है। हजरत 
सं: ---क्‍<<ह0ै८हतह--%70ह०_त तह. ह---हतमहहह. 











अबू मूसा अश्ञरी रजियल्लाहु अन्हु से एक मर्तबा हुजूरे अक्दस 
सल्लल्लाहु अलैहि व सल्‍लम ने इरशाद फ्रमाया कि ऐ अब्दुल्लाह! क्या 
में तुमको ऐसा कलिमा न बताऊँ जो जन्नत के ख़जानों में से एक 
ख़जाना है? अर्ज़ किया जरूर इरशाद फ्रमाइये। आप सल्लल्लाहु 
अलैहि व सलल्‍लम ने फरमाया वह कलिमा ला हौ-ल व ला कुव्व-त 
इल्ला बिल्लाहि है। (बुख़ारी शरीफ) - 

हजरत मुआज बिन जबल रजियल्लाहु अन्हु से रिवायत किया 
गया है कि हुजूरे अक़्दस सल्लल्लाहु अलैहि व सल्‍लम ने उनसे 
फुरमाया क्‍या तुमको जन्नत के दरवाजों में से एक दरवाजा न बता दूँ? 
अर्ज़ किया वह क्‍या है? फरमाया वह ला हौ-ल व ला कुव्व-त इल्ला 
बिल्लाहि है। (तरगीब) 

हजरत अब्दुल्लाह बिन उमर रजियल्लाहु अन्हु से रिवायत है कि 
हुजूरे अक्दस सललल्लाहु अलैहि व सल्‍लम ने फरमाया कि जिसने ला 
इला-ह इल्लल्लाहु वल्लाडु अकबर्‌ वल्हम्दु लिल्लाहि व सुब्हानल्लाहि 
कसीरुनू व ला हौ-ल व ला कुव्व-त इल्ला बिल्लाहि कहा उसके गुनाहों 
का कफ़्फारा हों जायेगा अगरचे समुद्र के झागों के बराबर हों (हाकिम) 

हजरत अबू सईद खुदरी रजियल्लाहु अन्हु से रिवायत है हुजूरे 
अकरम सल्लल्लाहु अलैहि व सलल्‍लम ने इरशाद फ्रमाया कि बाकियात 
सालिहात (यानी ऐसी चीज़ें जो पूरी की पूरी ख़ैर हों और बाकी रहने 
वाली हों) की कसरत करो। अर्ज किया गया वे क्या हैं? फरमाया वे ये 
हैं: अल्लाहु अकबर ला इला-ह इल्लल्लाहु सुब्हानल्लाहि वल्हम्दु 
लिल्लाहि व ला हौ-ल व ला कुव्व-त इल्ला बिल्लाहि। (अहमद, निसाई) 

एक हदीस में इरशाद है कि ला हौ-ल व ला कुव्व-त इल्ला 
बिल्लाहि। (अहमद व तरगीब) 

अनेक सहाबा रजियल्लाहु अन्हुम से नबी सल्लल्लाहु अलैहि व 
सलल्‍लम का इरशाद नकल है कि ला हौ-ल व ला कुब्व-त इल्ला 

बिल्लाहि निन्‍नानवे बीमारियों क्री दवा है जिनमें सबसे आसान गम है। 
(यानी ग़म की तो उसके सामने कोई हकीकृत ही नहीं)। (कंजुलू-उम्माल) 

फायदा 

आम रिवायतों में सिर्फ ला हौ-ल व ला कुव्व-त इल्ला बिल्लाहि 
ही बयान किया गया है अलबत्ता मुस्लिम शरीफ की बाज रिवायतों में 
ला हौ-ल व ला कृब्व-त इल्ला बिल्लाहि के साथ अलू-अजीजिलु 
हकीम भी नकल किया गया है। और कुरआन पाक के हिफ्ज के लिए 
जो दुआ इमाम तिर्मिज़ी रह० ने नकूल की है उसमें अलू-अलिस्यिलु 
अजीम का इजाफा है। 

फायदा 

ला हौ-ल व ला कुव्व-त इल्ला बिल्लाहि का मतलब यह है (जो 
हुजूरे अक्दस सलल्‍्लल्लाहु अलैहि व सललम से रिवायत किया गया है) 
कि गुनाहों से बचने का कोई जरिया नहीं, मगर अल्लाह की मंदद के 
साथ | (कंजुल्‌-उम्माल) 

तीन कलिमात जिनके पढ़ने का बेइन्तिहा सवाब है 

हदीस: (9) उम्मुल मोमिनीन हजरत जुवैरिया रजियल्लाहु अन्हा 
का बयान है कि एक दिन फूजर की नमाज़ से फ़ारिग होकर रसूले 
अकरम सल्लल्लाहु अलैहि व सल्लम मेरे पास से सुबह ही सुबह बाहर 
तशरीफ ले गये। उस वक्त मैं अपने मुसलले पर थी। फिर चाश्त का 
वक्त हो जाने के बाद आप तशरीफ लाये। उस वक्‍त मैं उसी नमाज़ 
की जगह बैठी हुई थी जहाँ आपने मुझे छोड़ा था। आपने मुझसे 
दरियाफ़्त फरमाया कया तुम उस वक़्त से लेकर अब तक उसी हालत 
पर हो, ज़िस पर मैंने तुमको छोड़ा था? अर्ज किया जी हाँ! आप 
सल्लल्लाहु अलैहि व सल्लम ने फरमाया मैंने तुमसे जुदा होने के बाद 
चार कलिमात तीन मर्तबा पढ़े हैं तुमने जिस क॒द्र भी आज (लगातार 
दो-तीन घण्टे तक जिक्र किया है अगर इसके मुकाबले में उन कलिमात 
स्ब्ब्ब्ण््ण्ब्च्््ब्ज्ल्ल्ज्लल् कं _, डे: 2 23-33 लक 

को तौला जाये तो उन कलिमात का वजन ज्यादा हो जायेगा। (वे चार 
कलिमात ये हैं जिनको तीन मर्तबा पढ़ा) () सुब्हानल्लाहि व बिहम्दिही 
अ-द-द ख़ल्किही (2) सुब्हानल्लाहि व बिहम्दिही रिज़ा नफ़्सिही (3) 
सुब्हानल्लाहि व बिहम्दिही वजि-न-त अरशिही (4) सुब्हानल्लाहि व 
बिहम्दिही मिद्ा-द कलिमातिही। (मिश्कात शरीफ पेज 200 ) 
हजरत जुवैरिया रजि० कैसे उम्मुल मोमिनीन बन गईं 
तशरीहः हजरत जुवैरिया रजियल्लाहु अन्हा हारिस बिन अबी 
ज़रार की बेटी थीं, जो पहले यहूदी थे बाद में इस्लाम कृबूल किया। 
शाबान सन्‌ 5 हीजरी में बनू मुस्तलक्‌ से हुजूरे अक्दस सल्लल्लाहु 
अलैहि व सल्‍लम ने जिहाद किया। उस लड़ाई में बनू मुस्तलक को हार 
हुई। उनके दस आदमी मारे गये और बहुत बड़ी तायदाद में मुसलमानों 
के हाथ कैदी आ गये। उन कैदियों में हजरत जुवैरिया रजियल्लाहु 
अन्हा भी थीं। जंग में जो कैदी हाथ आये इस्लाम के कानून के 
मुताबिक अमीरूल मोमिनीन की मर्जी और राय पर उनको गुलाम और 
बाँदी बनाया जा सकता है। हज़रत जुवैरिया रजियल्लाहु अन्हा चूँकि 
कैद होकर आयी थीं, इसलिये यह भी तकुसीम में आ गईं यानी हजरत 
साबित बिन कैस रजियल्लाहु अन्हु या उनके चचाजाद भाई को दे दी 
गईं। हजरत जुवैरिया ने बाँदी बनकर रहना पसन्द न किया और अपने 
आका से नौ औकिया सोने पर किताबत का मामला कर लिया। एक 
औकिया चालीस दिहम का होता है। किताबत इसको कहते हैं कि बाँदी 
और गुलाम का आका से इस तरह मामला हो जाये कि मख्सूस और 
मुतैयन रकृम आका को अदा कर दे तो आज़ाद हो जाये। 

. हजरत जुवैरिया रजियल्लाहु अन्हा ने किताबत का मामला करके 
दरबारे रिसालत में हाज़री दी और अर्ज किया कि मैं सरदारे कौम 
हारिस बिन अबी ज़रार की बेटी हूँ और मैंने किताबत का मामला कर 
लिया है और मैं आप से मदद चाहती हूँ। आप सल्लल्लाहु अलैहि व 

सल्लम ने फ्रमाया क्या तुम्हें इससे बेहतर राह न बता दूँ? अर्ज किया 
वह क्या? फ्रमाया कि तुम्हारी तरफ से मैं माल अदा कर दूँ और तुम 
से निकाह कर लूँ। अर्ज़ किया या रसूलल्लाह! मुझे मन्जूर है। चुनाँचे 
आपने उनकी तरफ से माल अदा फ्रमा दिया और इस तरह उनको 
आजाद कराकर उनसे निकाह फ्रमा लिया। * 


हजराते सहाबा का बेमिसाल अदब 

जब आपने उनसे निकाह फरमा लिया ती सारे मदीने में ख़बर 
गूंज गयी, उनकी कौम और ख़ानदान के सैकड़ों गुलाम और बाँदी 
हजराते सहाबा किराम रजियल्लाहु अन्हुम के घरों" में मौजूद थे।-आँ 
हजरत सल्लल्लाहु अलैहि व सललम के इस मुबारक निकाह की ख़बर 
फैलते ही हजराते सहाबा किराम ने इस एहतिराम और अदब के पेशें 
नज़र कि अब तो यह नबी पाक सल्लल्लाडु अलैहि व सललम के 
ससुराल वाले हो गये, ये तमाम गुलाम और बाँदी आजाद कर दिये। 

हज़रत जुवैरिया रजियल्लाहु अन्हा ने फरमाया कि मैंने इस बारे में 
हुजूरे अक्दस सलल० से गुफ्तगू भी न की थी, मुसलमानों ने खुद ही 
मेरी कौम और ख़ानदान वालों को आजाद कर दिया जिसकी ख़बर मेरे 
चचा की लड़की ने मुझे दी। हजरत आयशा फरमाती हैं कि मैंने कोई 
औरत ऐसी नहीं देखी जो जुवैरिया से बढ़कर अपनी कौम के लिये 
बड़ी बरकत वाली साबित हुई हो। हुजूरे अक्दस सल्लल्लाहु अलैहि व 
सल्लम ने उनसे निकाह किया तो इसकी वजह से बनू मुस्तलक्‌ के सौ 
घराने आज़ाद हो गये। 

जब ऑ हज़रत सल्लल्लाहु अलैहि व सल्‍लम ने हजरत जुवैरिया 
रजियल्लाहु अन्हा को आजाद कराके उनसे अपना निकाह कर लिया तो 
हज़रत जुवैरिया के वालिद आँ हजरत सल्लल्लाहु अलैहि व सल्‍लम की 
ख़िदमत में आये और अर्ज किया: 

“मेरी बेटी इज्जत वाली और सम्मान वाली है जिसे कैदी बनाकर 
23--3--5--+--+5----%7२+७--तह7०_ कहकर रू----0-हतह0म-----े 

रखना गवारा नहीं है लिहाजा आप उसे छोड़ दीजिये” 

आप सल्लल्लाहु अलैहि व सलल्‍्लम ने फरमाया अगर मैं उसे 
इख्तियार दूँ कि जी चाहे तो चली जाये और चाहे तो मेरे पास रहे तो 
इसको तुम अच्छा समझते हो? हारिस ने जवाब दिया जी हा! बहुत 
मुनासिब है।. उसके बाद हारिस अपनी बेटी के पास आये और पूरा 
वाकिआ नकल किया कि रसूलुल्लाह सललल्लाहु अलैहि व सल्लम ने 
तुझे इख्तियार दिया है कि चाहे तो चली जाये, लिहाजा मेरे साथ चल। 
हजरत जुवैरिया रजियल्लाहु अन्हा ने जवाब में फरमायाः 

“मैं अल्लाह और रसूलुल्लल्लाह को इख़्तियार करती हूँ तुम्हारे 
साथ न जाऊँगी ।” 

हजरत जुवैरिया के बाप का मुसलमान होना 

आँ हजरत सल्लल्लाहु अलैहि व सल्‍लम का एक मोजिजा 
(चमत्कार) देखकर हजरत जुवैरिया रजियल्लाहु अन्हा के वालिद भी 
मुसलमान हो गये थे जिसकी तफूसील यह है कि जंग के मीके पर जब 
बनू मुस्तलक्‌ को शिकस्त हो गयी और मुसलमानों ने उनको कैद कर 
लिया जिनमें हजरत जुवैरिया भी थीं तो उस मौके पर उनके वालिद 
किसी तरह फरार हो गये और कैद होने से बच गये। बाद में अपनी 
बेटी को छुड़ाने के लिये मदीना मुनव्वरा का रुख़ किया और माल देकर 
छुड़ाने की नीयत से बहुत-से ऊँट साथ लेकर चले। चलते-चलते उन 
ऊँटों में से दो ऊंट दिल को बहुत ही ज़्यादा भा गये, जिन्हें अकीक की 
धाटियों में छुपाकर बाकी ऊँट लेकर बारगाहे रिसालत में हाजिर हुए 
और अर्ज किया कि हमारी बेटी आपकी कैद में आ गयी है लिहाजा 
उसके बदले ये ऊँट लेकर उसे छोड़ दीजिये। आप सल्लल्लाहु अलैहि व 
सलल्‍्लम ने फ्रमाया कि वे ऊंट कहाँ हैं जिनको तुम अकीक की घाटियों 
में छुपाकर आये हो? यह सुनते ही हजरत जुवैरिया रजियल्लाहु अन्हा 
के वालिद ने कलिमा शाहदत पढ़ लिया और यह कहा कि वाकुई आप 

रसूल हैं, उन दोनों ऊँटों के छुपाने का इल्म अल्लाह के 
सिवा किसी को नहीं था। जब आपने उनके मुताल्लिक ख़बर दी तो 
गझूर अल्लाह तआला ने आपको ख़बर दी है, उनके साथ उनके दो 
बेटों और कौम के बहुत-से लोगों ने इस्लाम कबूल किया। 

नाम बदलना 

हजरत नबी करीम सल्लल्लाहु अलैहि व सललम नामुनासिब नामों 
को बदल दिया करते थे। हजरत जुवैरिया रजियल्लाहु अन्हा का नाम 
बर्रह था आपने बदलकर जुवैरिया रखां। (बर्रह नेक के मायने में है, 
इसको इसलिये तब्दील किया कि इससे ख़ुद अपनी तारीफ करना 
लाज़िम आता है और नेक होने का दावा ज़ाहिर होता है)। चूँकि इस 
किताब में हज़रत जुवैरिया रजियल्लाहु अन्हा की रिवायत पहली बार 
आयी है इसलिये हमने उनका तआरुफ (परिचय) करा दिया है, अगरचे 
बात लम्बी हो गयी मगर मुफीद बहुत है। यह हालात किताब 
अलू-इसाबा और अलू-इस्तीआब से लिए गये हैं। 

यहाँ यह बात देखने की है कि एक यहूदी औरत रसूले खुदा 
सल्लल्लाहु अलैहि व सललम की बा बरकत सोहबत में आते ही कैसी 
इबादत करने वाली और अल्लाह का जिक्र करने वाली बन गयी कि 
धण्टों मुसल्ले पर बैठी हुई अल्लाह से लौ लगा रही है। दर हकीकृत 
हज़ूरे अवदस सललल्लाहु अलैहि व सललम की तालीम व तरबियत से 
मर्दों और औरतों में बन्दगी की शान उजागर हो जाती थी और 
ख़ालिक व मख्लूक का रिश्ता बहुत मज़बूत हो जाता था। बन्दे अपने 
ख़ालिक को पहचानने लगते थे, और ख़ालिक के अहकाम को पूरा 
करने के लिये मर-मिटते थे और दिल में अपने ख़ालिक व मालिक की 
याद बसाते थे और जबान को भी उसकी याद में तर रखते थे। आज 
भी जो मर्द व औरत सुन्नत की पैरवी के जरिये रसूलुल्लाह 
अलैहि व सललम से नजदीक हैं दिल व जान और उस <+र--र-पा+र+--पन तन ->- _त जान और जूबान से विक्रे से ज़िक्रे 

इलाही में लगे रहते हैं। 

हदीस शरीफ से एक बात यह मालूम हुई कि अमल का ज़्यादा 
होना ही सथाब का जरिया नहीं है बल्कि बाज मर्तबा थोड़ा अमल भी 
बड़े अमल से बढ़ जाता है जिसका सवाब ज़्यादा मिल जाता है, चुनाँचे 
एक मर्तबा सुब्हानल्लाहि व बिहमू्‌दिही कहने का बहुत ज़्यादा सवाब है, 
फिर इस सवाब में बेइन्तिहा इज़ाफ़ा हो गया जबकि ये अलफ़ाज़ बढ़ा 
दिये: 

आअ-द-द ख़ल्किही, रिज़ा नफ़्सिही, वजि-न-त अरृशिही, मिदा-द 
कलिमातिही। 

हम्द व तसबीह 'जबान से एक मर्तबा निकली और उसकी. मात्रा 
बढ़ाने के लिये ऊपर वाले अलफाज़ बढ़ा दिये गये। सब मुसलमान 
माओं और बहनों से दरख़्वास्त है कि कम-से-कम सुबह शाम एक-एक 
तसबीह इन चीज़ों की इस तरह पढ़ा करें। 

() सुब्हानल्लाहि व बिहम्दिही अ-द-द ख़ल्किही 

- तर्जुमाः मैं अल्लाह की पाकी बयान करती हूँ और उसकी तारीफ 

करती हूँ जिस कृद्र उसकी मख्लूक है। 

(2) सुब्हानल्लाहि व बिहम्दिही रिज़ा नफ्सिही 

तर्जुमाः मैं अल्लाह की पाकी बयान करती हूँ और उसकी तारीफ 
करती हूँ जिससे वह राजी हो जाएं। 

(3) सुब्हानल्लाहि व बिहम्दिही वजि-न-त अरशिही 

तर्जुमाः मैं अल्लाह की पाकी बयान करती हूँ और उसकी तारीफ 
करती हूँ जिस कृद्र उसके अर्श का वजन है। 

(4) सुब्हानल्लाहि व बिहम्दिही मिदा-द कलिमातिही। 

तर्जुमाः मैं अल्लाह की पाकी बयान करती हूँ और उसकी तारीफ 
करती हूँ जिस कुृद्र उसकी तारीफ के बेइन्तिहा कलिमात लिखने की 
रोशनाई हो। 
3: <+<----<-तह-ह%हह+ह+ह------है----ह#ह-८-ह---ह- 

अगर सुबह शाम न हो सके तो कम-से-कम एक तसबीह 24 
घण्टे में तो जरूर पढ़ लिया करें, अल्लाह तआला अमल की तौफीक 
दे। आमीन। 


कलिमा-ए-तौहीद के फृजाइल 

हदीस: (0) हज़रत अबू अय्यूब अन्सारी रजियल्लाहु अन्हु से 
रिवायत है कि हुजूरे अक़दस सल्लल्लाहु अलैहि व सल्‍लम ने इरशाद 
फ्रमाया कि जिसने दस मर्तबा यूँ कहा: 

ला इला-ह इल्लल्लाहु वहदहू ला शरी-क लहू लहुलू मुल्कु व 
लहुलू हम्दु व हु-व अला कुल्लि शैइन्‌ कृदीर। 

तर्जुमाः कोई माबूद नहीं अल्लाह के सिवा, वह तन्हा है, उसका 
कोई शरीक नहीं, उसी के लिये मुल्क है और उसी के लिये तारीफ है 
भौर वह हर चीज पर कादिर है। 

ता उसको ऐसे चार गुलाम आजाद करने का सवाब मिलेगा जो 
हज़रत इसमाईल अलैहिस्सलाम की औलाद से हों। 

(मुस्लिम शरीफ पेज 344 जिल्द 2) 

तशरीहः जब मुसलमान शरई जिहाद करते थे तो उनके पास 
बॉदी और गुलाम भी होते थे। अमीरुलू मोमिनीन जिहाद में शरीक होने 
वाले मुसलमानों पर उन काफिर कैदियों को बाँट देते थे जिनको कैद 
कर लिया जाता था।'ये जिहाद करने वालों की मिल्कियत हो जाते थे | 
फिर उनमें से बहुत-से इस्लामी अख़्ताक और मुसलमानों के अच्छे 
आमाल से मुतास्सिर (प्रभावित) होकर इस्लाम कबूल कर लेते थे। 
अुलाम आजाद करने की बड़ी फज़ीलत हदीस शरीफ में आई है। एक 
हदीस में इरशाद है कि जब किसी ने मुसलमान गुलाम आज़ाद कर 
दिया अल्लाह तआला उसके हर-हर अंग को यानी आजाद करने वाले 

के जिस्म के हर-हर हिस्से को दोजख़ से आजाद फ्रमा देंगे। 
(बुख़ारी व मुस्लिम) 

बयान की गयी हदीस में फरमाया कि जिसने ऊपर जिक्र हुए 
कलिमे को (जिसे हम कलिमा-ए-तौहीद कहते हैं) दस बार पढ़ लिया 
तो उसको ऐसे चार गुलाम आज़ाद करने का सवाब मिलेगा जो हजरत 
इसमाईल अलैहिस्सलाम की औलाद से हों। एक आम गुलाम आजाद 
करने का सवाब ही इतना ज़्यादा है फिर हजुरत इसमाईल 
अलैहिस्सलाम की औलाद से गुलाम आजाद करने का सवाब और 
ज़्यादा बढ़ जाता है। 

इस कलिमे को दस बार पढ़ना चाहें तो दो-तीन मिनट में पढ़ 
सकते हैं। ज॒रा-सी देर के अमल पर इतना बड़ा सवाब इनायत 
फरमाना अल्लाह तआला का कितना बड़ा एहसान है। 

हजरत उबादा बिन सामित रजियल्लाहु अन्हु से रिवायत है कि 
हुजूरे अक्दस सल्लल्लाहु अलैहि व सल्‍लम ने इरशाद फ्रमाया कि जो 
शख्स रात को (किसी वक्त) इस हालत में जागे कि उसके मुँह से 
(जिक्र के) अलफाज़ निकल रहे हों और उसनेः 

ला इला-ह इल्लल्लाहु वहृदहू ला शरी-क लहू लहुलू मुल्कु व 
लहुलू हम्दु व हु-व अला कुल्लि शैइन्‌ कृदीर। अल्हम्दु लिल्लाहि व 
सुब्हानल्लाहि व ला इला-ह इल्लल्लाहु वललाहु अकबरु व ला हौ-ल 
व ला कुव्व-त इल्ला बिल्लाहि रब्बिगफ्र ली 

कहा, फिर रब्बिगफिर्‌ ली कहा या फरमाया कि दुआ की लो 
उसकी दुआ कुबूल हो गयी। फिर अगर वुजू किया और (तहज्जुद की) 
नमाज पढ़ ली तो उसकी नमाज कबूल कर ली जायेगी। (बुख़ारी) 

हजरत अब्दुल्लाइ बिन उमर रजियल्लाहु अन्हु ने बयान फरमाया 
कि मैंने रसूले अकरम सल्लल्लाहु अलैहि व सल्लम से सुना है कि जो 
शख्स ला इला-ह इल्लल्लाहु वहृदहू ला शरी-क लह्ढू लहुलु मुल्कु व 

लहुतू हम्दु व हु-व अला कुल्लि शैइन्‌ कृदीर कहे जिससे उसका 
मकुसद सिर्फ अल्लाह पाक की रिज़ा हो तो अल्लाह तआला उसको 
जन्नातुन्नईम में दाखिल फ्रमायेगा। (तिबरानी) 

इस कलिमे को कलिमा-ए-तौहीद और कलिमा-ए-चहारुम कहते हैं | 
जैसा किः 

सुब्हानल्लाहि वल्हम्दु लिल्‍्लाहि व ला इला-ह 
इल्लल्लाहु वल्लाहु अकबर 

को कलिमा-ए-तमजीद और- कलिमा-ए-सोम कहते हैं। हदीसों में 
इनके पढ़ने की फज़ीलतें बयान हुई हैं, और इनके नाम या नम्बर 
अवाम में मशहूर हो गये हैं और पहचान करने के लिये इस तरह नाम 
रखने में कोई हर्ज भी नहीं है। । 

कलिमा-ए-तौहीद को बहुत-से मौकों में पढ़ने की तरगीब दी गयी 
है। हुजूरे अक़्दस सल्लल्लाहु अलैहि व सललम ने हज के मौके पर जब 
सफा-मरवा (पहाड़ियों) की सई (यह हज और उमरे का एक रुक्‍न है) 
फरमाई तो सफा पर इस कलिमे को पढ़ा और इन लफ़्जों का इजाफा : 
फरमाया: 

था इला-ह इल्लल्लाहु वहृदहू अन्ज-ज वअदहू व न-स-र अब्दहू : 
व ह-जमल्‌ अहजा-ब वहूदहू ] 

फिर सफा से चलकर मरवा पर पहुँचे तो वहाँ भी वही अमल 
किया जो सफा पर किया था। (मुस्लिम शरीफ) 

तिर्मिजी शरीफ में है कि हुजूरे अक्दस सल्ल० ने इरशाद फ्रमाया | 
कि सबसे बेहतरीन दुआ अरफ़ा के दिन (यानी हज के मौके पर ' 
अरफात) की दुआ है और सबसे बेहतरीन कलिमा जो मैंने और मुझसे , 
पहले नबियों ने (इस मौके पर) कहा यह हैः ॥ 

ला इला-ह इल्लल्लाहु वहृदहू ला शरी-क लहू लहुलू मुल्कु व , 
जैडुलू हम्दु द हु-व अला कुल्लि शैइन्‌ कृदीर। 

कलिमा-ए-तौहीद के जिक्र हुए अलफाज के साथ दूसरी रिवायतों 
में बियदिहिलू ख़ैरु और युहूयी व युमीतु और व हु-व हस्युलू ला 
यमूतु का इजाफा भी फरमाया है। 

हजरत उमर रजियल्लाहु अन्हु से स्वियत है कि हुजूरे अक्दस 
सललल्लाहु अलैहि व सलल्‍लम ने इरशाद फ्रमाया कि जिस शख्स ने 
बाज़ार में यह कहा 

ला इला-ह इल्लल्लाहु वहूदहू ला शरी-क लहू लहुलू मुल्कु व 
लहुलू हम्दु युटयी व युमीतु व हु-व हस्युलू ला यमूतु बियंदिहिल खैरु 
व हु-व अला कुल्लि शैइन्‌ कृदीर 

तर्जुमाः कोई माबूद नहीं अल्लाह के सिवा वह तन्हा है उसका 
कोई शरीक नहीं, उसी के लिये मुल्क है और उसी के लिये सब तारीफ 
है, वही जिन्दा फूरमाता है और वही मौत देता है और वह हमेशा 
जिन्दा है उसको मौत नहीं आयेगी, और वह हर चीज़ पर कादिर है। 

तो उसके लिये अल्लाह तआला दस लाख नेकियाँ लिख देंगे, और 
उसके दस लाख गुनाह माफ फरमा देंगे और उसके दस लाख दरजे 
बुलन्द फ्रमा देंगे और उसके लिये जन्नत में एक घर बना देंगे। 

(तिर्मिजी व इब्ने माजा) 

हज़रत अबदुर्रहरमान बिन ग़नम रजियल्लाहु अन्हु हुजूरे अक़्दस 
सल्लल्लाहु अलैहि व सल्‍लम से रिवायत करते हैं कि जो शख्स मगरिब 
और फूजर की नमाज़ से फारिग होकर अपनी जगह से हटे बगैर 
(उसी तरह) टॉगें मोड़े हुए (जिस तरह अत्तहिय्यात पढ़ने के लिये बैठा 
है) दस बारः 

ला इला-ह इल्लल्लाहु वहूदहू ला शरी-क लहू लहुल्‌ मुल्कु व 
लहुलू हम्दु युह्यी व युमीतु व हु-व हस्युलू ला यमूतु बियदिहिलू खैरु 
व हु-व अला कुल्लि शैइन्‌ कृदीर 

पढ़ ले तो हर बार के बदले उसके लिये दस नेकियाँ लिख दी 

जायेंगी और ये कलिमात हर तकलीफ से और शैतान मरदूद से उसके 
लिये हिफाज़त की चीज़ बन जायेंगे और सिवाय शिर्क के कोई गुनाह 
उसको हलाक न कर सकेगा। और यह शख्स सबसे अफजल होगा, 
अलावा उसके कि कोई शख्स इससे बढ़ जाये (यानी) इससे ज्यादा कह 
ले जो इसने कहा। (मिश्कात) 

बाज रिवायतों में है कि इन कलिमात को किसी से बात करने से 
पहले-पहले पढ़ ले और बाज़ रिवायतों में इन कलिमात को असर की 
नमाज से फारिग होकर पढ़ना भी आया है। (तरगीब) 

हजरत मुगीस बिन शुअबा रजियल्लाहु अन्हु रिवायत फरमाते हैं 
कि हुजूरे अक्दस सल्लल्लाहु अलैहि व सल्लम हर फर्ज नमाज के बाद _ 
यह पढ़ते थेः 

जा इला-ह इल्लल्लाहु वहूदहू ला शरी-क लहू लहुलू मुल्कु व 
लडुलू हम्दु व हु-व अला कुल्लि शैइनू कुदीर। अल्लाहुम्‌ू-म ला 
मानि-अ लिमा अअतै-त व ला मुअति-य लिमा मनअ-त व ला 
यन्फुञ्जु जलूजद्दि मिन्कलू जद॒दु। 

तर्जुमा: कोई माबूद नहीं अल्लाह के सिवा, वह तन्‍्हा है उसका 
कोई शरीक नहीं, उसी के लिये मुल्क और उसी के लिये तारीफृ है, 
और वह हर चीज पर कादिर है। ऐ अल्लाह! तू जो कुछ अता फरमाये 
उसका कोई रोकने वाला नहीं और जो कुछ तू रोक ले उसका कोई देने 
वाला नहीं। और किसी माल वाले को उसका माल तेरे फैसले के 
मुकाबले में कोई नफा नहीं दे सकता। 

फूर्ज नमाजों के बाद जो तसबीहात पढ़ने को बतायी हैं उनके 
पढ़ने के कई तरीके बयान किए गये हैं, उनमें से एक यह है कि 33 
त्रार सुब्हानल्लाहि 33 बार अल्हम्दु लिल्लाहि 33 बार अल्लाहु 
अकबर कहे, इस तरह निन्‍नानवे (99) अदद हो जाते हैं और सौ 
(00) का अदद पूरा करने के लिए ला इला-ह इल्लल्लाडु वहृदहू ला 
३३८८-८८ ८--+८--८ा--+हत--+है0--हम-हम >> 

शरी-क लट्ढू लहुलू मुल्कु व लहुलू हम्दु व हु-व अला कुल्लि शैइन्‌ 
कृदीर एक बार पढ़ ले। (मिश्कात शरीफ) 


इस्तिगफार 

अल्लाह के जिक्र में इस्तिगफार की भी बड़ी अहमियत है। 
अल्लाह तआला से गुनाहों की मगफिरत चाहने को इस्तिगफार कहते 
हैं। अल्लाह तआला ने अपने नबी पाक सल्लल्लाहु अलैहि व सललम 
को इस्तिग़फार का हुक्म देते हुए इरशाद फ्रमाया किः 

फू-सब्बिहू बिहम्दि रब्बि-क वस्तगफि्रहु इन्नहू का-न तव्वाबा 

तर्जुमा: पल आप अपने रब की तसबीह और तारीफ बयान 
कीजिये और उससे मग़फिरत की दरख्वास्त कीजिये, बेशक वह बड़ा 
तौबा कबूल फरमाने वाला है। 

और आम मोमिनों को इस्तिग्रफार का हुक्म देते हुए इरशाद 
फुरमाया किः 

व मा तुकृद्दिमू लि-अन्फुसिकुम्‌ मिन्‌ स्रैरिन्‌ तजिदूहु जिन्दल्लाहि 
हु-व स्ैरंवू-व अअ्‌-जु-म अज्रा, वस्तगुफ्रिल्ला-ह इन्नल्ला-ह 
गफुरुरहीम | 

तर्जुमाः और जो नेक अमल अपने लिये आगे भेज दोगे उसको 
अल्लाह के पास पहुँचकर उससे अच्छा और सवाब में बड़ा पाओगे, 
और अल्लाह से गुनाह माफ़ कराते रहो, बेशक अल्लाह माफ करने 
वाला रहम करने वाला है। 

हज़रत अबू सईद खुदरी रज़ियल्लाहु अन्हु से रिवायत है कि 
रसूले खुदा सललल्लाहु अलैहि व सललम ने इरशाद फरमाया है कि 
(जब) शैतान (मर्दूद हो गया तो उस) ने कहा कि ऐ रब! तेरी इज्जत 
की कृसम है मैं तेरे बन्दों को हमेशा बहकाता रहूँगा, जब तक उनकी 
रूहें उनके जिस्मों में रहेंगी। अल्लाह तआला ने फ्रमाया कि मुझे कुसम 

है अपनी इज्जत व जलाल की और अपने बुलन्द मुकाम की जब 
वे मुझसे इस्तिगफ़ार करते रहेंगे मैं उनको बख्शता रहूँगा। (अहमद) 

हुजूरे अक्दस सल्लल्लाहु अलैहि व सल्लम ने इरशाद फ्रमाया कि 
जो कोई: 

अस्तगफिरिल्लाहल्लजी ला इला-ह इल्ला हुवलू हय्युलू कृय्यूमु व 
अतृबु इलैहि 

कहे उसकी मग़फिरित कर दी जायेगी अगरचे मैदाने जिहाद से 
भागा हो। (मिश्कात शरीफ) ह 

एक हदीस में है कि रसूले ख़ुदा सलल० ने इरशाद फरमाया है कि 
जिसको यह पसन्द हो कि उसका आमालनामा उसको खुश करे तो 
चाहिये कि खूब ज्यादा इस्तिगफार करता रहे। (तरगीब) 

मोमिन बन्दों को चाहिये कि दूसरे ज़िक्रों और विदों के साथ 
इस्तिगफार की कसरत को भी मामूल बनायें। कम-से-कम सुबह व 
शाम सौ-सौ बार तो इस्तिग़फार पढ़ ही लिया करें| इसके अलावा जिस 
कृद्र मुमकिन हो इस्तिग़्फ़ार की कसरत करें। 
ह इस्तिगफार के अलफाज अभी-अभी दो रिवायतों में गुजर चुके हैं 

उनको इख़्तियार करें, और कुछ भी याद न होता हो तो 

अल्लाहुम्मगूफिर्‌ ली ही ख़ूब ज्यादा पढ़ते रहें। इस्तिगफार के फायदे 
तफुसील के साथ किताब के आख़िर में आ रहे हैं, इन्शा-अल्लाह 
तआला वहाँ बुजुर्गों से नकल किये गये इस्तिगफ़ार के अलफाज़ भी 
लिख दिये हैं। ह 


नबी पाक पर दुरूद व सलाम के फूजाइल 


जिक्रों में दुर्द शरीफ को भी बहुत अहमियत हासिल है। कुरआन 
मजीद में दुरूद व सलाम का हुक्म वारिद हुआ है और हदीसों में 
इसकी बड़ी फृज्जीलत आयी है। हमने “ 'दुरूद व सलाम के फज़ाइल” के 


3545-5८ हत-ह--हतन-त"ुहम-हन-- ते 
777 77“*+++७++-६६२६२००२२०००-०२०२२२००----ेेफैह५------: 


व्यय 2०: 3224422:4540% 34420 //0/%40 5] 
तक 














79 अल्लाह के जिक्र और 


उनवान से एक मुस्तकिल रिसाला लिखा है, यहाँ मुख्ततर तरीके पर 
घन्द हदीसें दर्ज करते हैं। 

हजरत अनस रजियल्लाहु अन्हु से रिवायत है कि हुजूरे अक़्दस 
सल्लल्लाहु अलैहि व सलल्‍लम ने इरशाद फ्रमाया है कि जो शख्स एक 
बार मुझपर दुरूद पढ़े अल्लाह तआला उसपर दस रहमतें नाज़िल 
फ्रमायेगा और उसके दस गुनाह माफ होंगे और उसके दस दर्जे बुलन्द 
कर दिये जायेंगे। (निसाई शरीफ) और उसके लिये दस नेकियाँ लिख 
दी जायेंगी और उसको दस गुलाम आज़ाद करने के बराबर सवाब 
मिलेगा। (तरगीब) ह 

हजरत अब्दुल्लाह बिन मसऊद रजियल्लाहु अन्हु से रिवायत है 
कि रसूले खुदा सललल्लाहु अलैहि व सलल्‍लम ने इरशाद फ्रमाया कि 
जिसने मुझपर दुरूद पढ़ा और यूँ कहाः 

अलू-मक्अदलू मुकर्र-ब जिन्द-क यौमलू कियामति अल्लाहुम्‌-म 
अन्जिल्हु 

तर्जुमा: ऐ अल्लाह! सब्यिदना मुहम्मद सल्‍्लल्लाहु अलैहि व सलल्‍्लम 
को कियामत के दिन अपने नजदीक मुकाम में नाजिल कीजियो। 

तो उसके लिये मेरी शफाअत (सिफारिश) जरूरी होगी। (मिश्कात) 

हजरत अबू हुरैरह रजियल्लाहु अन्हु से रिवायत है कि हुजूरे 
अक्दस सलल्‍ल० का इरशाद है कि अल्लाह के बहुत-से फरिश्ते ज़मीन 
में गश्त लगाते फिरते हैं और उनका का काम यह है कि मेरी उम्मत 
का सलाम मुझ तक पहुँचा देते हैं। (मिश्कात शरीफ) 

हजरत अबू तलहा रजियल्लाहु अन्हु का बयान है कि एक दिन 
रसूले खुदा सल्लल्लाहु अलैहि व सललम (सहाबा के मजमे में) इस 
हालत में तशरीफ लाये कि आपके मुबारक चेहरे पर खुशी जाहिर हो 
रही थी। (मजमे में पहुँचकर) फरमाया कि जिबराईल मेरे पास आये 
और उन्होंने बताया कि अल्लाह तआला फ्रमाते हैं कि ऐ मुहम्मद! 

क्या तुमको यह बात खुश न करेगी कि तुम्हारी उम्मत में से जो शख्स 
तुम पर दुरूद भेजेगा मैं उसपर दस रहमतें नाजिल करूँगा। और जो 
शख्स तुम्हारी उम्मत में से तुमपर सलाम भेजेगा तो मैं उसपर दस 
सलाम भेजूँगा। (मिश्कात शरीफ) 

इसलिए अगर कोई शख्स हज़रत मुहम्मद मुस्तफा सल्लल्लाहु 
अलैहि व सललम पर दुरूद भेजते हुए “दुरूद व सलाम” दोनों को 
मिला ले तो उसपर ख़ुदा तआला की बीस इनायतें होंगी। 

हजरत अब्दुल्लाह बिन उमर रजियल्लाहु अन्हु फरमाते हैं कि जो 
शज्स रखमुल्लाह सल्लल्लाहु अलैहि व सल्‍लम पर एक बार दुरूद 
शरीफ भेजेगा अल्लाह तआला और उसके फरिश्ते उसपर सत्र बार 
रहमत भेजेंगे। (मिश्कात शरीफ) 

मुल्ला अली कारी रह० मिरकात शरहे मिश्कात में लिखते हैं कि 
मुमकिन है कि यह (यानी सत्तर रहमतें एक बार दुरूद के बदले में 
3 जाना) जुमा के दिन के साथ ख़ास हो (इस दिन की बड़ाई व 
फुजीलत की वजह से सवाब बढ़ा दिया जाता हो और बजाय दस के 
सत्तर रहमतें नाज़िल होती हों। वल्लाहु अअलम)। 

हजरत अली रजियल्लाहु अन्हु से रिवायत है कि हुजूरे अकरम 
सल्लल्लाहु अलैंहि व सललम ने इरशाद फुरमाया कि वह पूरा बख्ील 
और कन्जूस है जिसके सामने मेरा जिक्र हो और उसने मुझपर दुरूद 
न पढ़ा। (तिर्मिज़ी शरीफ) 

एक हदीस में इरशाद है कि जुल्म की बात है कि मैं किसी के 
सामने जिक्र किया जाऊँ और वह मुझपर दुरूद न भेजे। 

(कंजुलु उम्माल) 

हज़रत उमर फारूक रज़ियल्लाहु अन्हु ने इरशाद फरमाया कि 
उआ आज्तमान व ज़मीन के दरमियान लटकी रहती है, जरा भी आगे 
नहीं चढ़ती जब तक तू अपने नबी सल्लल्लाहु अलैहि व सललम पर 

दुरूद न भेजे। (तिर्मिजी) 
और हजरत अली रजियल्लाहु अन्हु ने इरशाद फरमाया कि हर 
दुआ अटकी रहती है जब तक तू अपने नबी सल्लल्लाहु अलैहि व 
सललम पर दुरूद न भेजे। (कंजुल उम्माल) 
इन रिवायतों से दुरूद शरीफु की चन्द फजीलतें मालूम हुईं । 
मोमिन बन्दों को चाहिये कि दुरूद व सलाम की भी ख़ूब कसरत करें। 
कोई मजलिस जिक्र और दुरूद व सलाम से ख़ाली न रहने दें 
हदीसः () हजरत अबू हुरैरह रजियल्लाहु अन्हु से रिवायत है 
कि हुजूरे अक्दस सललल्लाहु अलैहि व सल्लम ने इरशाद फ्रमाया कि 
जो लोग किसी मजलिस में बैठे जिसमें उन्होंने अल्लाह का जिक्र न 
किया और अपने नबी पर दुरूद न भेजा तो यह मजलिस उनके लिये 
पूरी तरह नुकसान होगी। अब अल्लाह चाहे तो उनको अजाब दे और 
चाहे तो उनको बख्श दे। (मिश्कात शरीफ पेज 98 ) 
तशरीहः मोमिन बन्दों को अल्लाह का ज़िक्र खूब कसरत से 
करना चाहिये, कोई वक्त ज़िक्र से ख़ाली न हो। कुरआन मजीद्‌ में 
इरशाद है: 
पं ७03 (20 २५७/३ ०७४५ २४५-४ ७-० ७ ०! 
मल 2७ ॥ 5 %5॥ ५०७ ६ 53.5 ०-८ 333जी >०र्पड। हि 
3७५७ <# ५ ०४३ 2393 ०५०० रॉ उ१ ०३०० 
तर्जुमाः इसमें कोई शक व शुब्हा नहीं कि आसमानों के और 
जमीनों के बनाने में और एक के बाद एक राते और दिन के 
आने-जाने में दलीलें हैं अक्ल वालों के लिये, जिनकी हालत यह है कि 
वे अल्लाह की याद करते हैं खड़े भी बैठे भी और लेटे भी, और 
आसमानों और जमीनों के पैदा होने में गौर करते हैं कि ऐ, हमारे 

परवर्दिगार! आपने इसको बेकार और बेमकूसद नहीं पैदा किया, सो 
हमको दोजख़ के अज़ाब से बचा दीजिये। 

इस आयत में इरशाद है कि खड़े बैठे और लेटे अल्लाह तआला 
का ज़िक्र करते रहना चाहिये। बन्दे की यह बहुत बड़ी सआदत (नेक 
बख़्ती) है कि अपने रब का नाम ले और उसके ज़िक्र से अपनी जबान 
को तर रखे। पिछले पन्नों में जिक्र की फूजीलत, जिक्र के अलफाज 
और जिक्र छोड़ देने की वईदें (डाँट डपट और सजा की धमकियाँ) 
तफुसील के साथ गुज़र चुकी हैं। इस हदीस में इरशाद फ्रमाया है कि 
हर मजलिस में अल्लाह का जिक्र करें, और उसके नबी पाक 
सल्लल्लाहु अलैहि व सल्‍लम पर दुरूद भेजें। जो मजलिस इन दोनों 
चीजों से ख़ाली होगी वह नुकुसान का सबब होगी | पहले एक हदीस 
गुजर चुकी है कि जो लोग किसी ऐसी मजलिस से खड़े हुए जिसमें 
अल्लाह का ज़िक्र नहीं किया वह ऐसे है जैसे मुर्दा गधे की लाश के 
पास बैठे थे उसको छोड़कर उठ खड़े हों। और यह मजलिस उनके ह्क्‌ 
में अफसोस का सबब होगी। (अबू दाऊद) और एक हदीस में फरमाया 
है कि जन्नतियों को कोई हसरत (मलाल और अफसोस) न होगी ., 
सिवाय इसके कि कोई घड़ी दुनिया में अल्लाह के जिक्र के बगैर गुज़र 
गयी थी। (हिस्ने हसीन) 

ऊपर की हदीस में सिर्फ मजलिस का जिक्र है और बाज रिवायतों 
में यह भी है कि जो शख्स किसी जगह लेटा और उस लेटने की जगह 
उसने अल्लाह का जिक्र न किया तो यह लेटना अल्लाह की तरफ से 
उसके लिये सरासर नुकसान है। और जो शख्स किसी चलने की जगह 
में चला जिसमें उसने अल्लाह का ज़िक्र न किया, तो यह चलना उसके 
लिये अल्लाह की तरफ से सरासर नुकसान होगा। (तरगीब व तरहीब) 

मोमिन बन्दों को चाहिये कि जहाँ कहीं हों और जिस जगह भी 
बैठें या लेटें या चलें, चाहे थोड़ी ही देर का लेटना बैठना या चलना हो 

कुछ न कुछ अल्लाह का जिक्र कर लिया करें। 


मजलिस के आख़िर में उठने से पहले पढ़ने की दुआ 

हदीसः (2) हज़रत अबू हुरैरह रजियल्लाहु अन्हु से रिवाणत है 
कि हुजूरे अक्दस सलल्‍ल० ने इरशाद फ्रमाया कि जो शख्स केंसी 
मजलिस में बैठा फिर उसमें उसकी बेजा बातें बहुत हो गयीं और 
उसने उस मजलिस से उठने से पहले यह पढ़ लिया: 

सुब्हानकल्लाहुमू-ग व बिहम्दि-क अश्हंदु अल्ला इला-ह इल्ला 
अनू-त अस्तग॒फ्रु-क व अतूबु इलै-क 

तर्जुमाः मैं अल्लाह की पाकी बयान करता हूँ और उसकी तारीफ 
करता हूँ। मैं गवाही देता हूँ कि तेरे सिवा कोई माबूद नहीं, तुझसे 
गुनाहों की माफ़ी चाहता हूँ और तेरी बारगाह में तौबा करता हूँ। 

तो जो कुछ उसने उस मजलिस में कहा है वह बख्श दिया 
जायेगा। (तिर्मिज़ी शरीफ पेज 495 ) 

तशरीहः यह हदीस हजरत अबू हुरैरह रजियल्लाहु अन्हु के 
अलावा दूसरे सहाबा रजियल्लाहु अन्हुम से भी रिवायत की गयी है। 
अबू दाऊद शरीफ में हज़रत अबू बरजा अस्लमी रज़ियल्लाडु अन्हु से 
रिवायत है कि हुजूरे अक्दस सल्लल्लाडु अलैहि व सल्‍लम जब मजलिस 
से खड़े होने का इरादा फरमाते थे तो सबसे आख़िर में यही ज़िक्र हुए 
अलफाज़ पढ़ते थे। एक शख्स ने अर्ज किया या रसूलल्लाह! आप ऐसे 
कलिमात पढ़ते हैं जो पहले नहीं पढ़े? आप सल्लल्लाहु अलैहि व 
सललम ने फुरमाया मजलिस में जो कुछ हुआ हो ये कलिमात उसके 
लिये कफ़्फारा बन जाते हैं। 

हाफिज मुन्जरी रह० ने “तरगीब व तरहीब” में हजरत आयशा 
रजियल्लाहु अन्हा से नकल किया है कि हुजूरे अकृदस सज्लल्लाहु 
अलैहि व सल्‍लम जब किसी मजलिस में बैठते या नमाज़ पढ़कर फारिग 
होते तो चन्द कलिमात अदा फ्रमाते थे, मैंने उन कलिमात के बारे में 


सेिननइसस समर सभसनन + नम न+- फधिप पं ने: माझधरन्ससाचचससचन्नच्च्ष्न्न्ट 

सवाल किया तो इरशाद फ्रमाया कि 
फायदा यह है कि मजलिस में) 
कलिमात उन बातों पर कियामत 
अगर बुरी बातें की होंगी तो उनके लिये फ्प 
कलिमात वही हैं जो ऊपर गुजरे। (निसाई शरीफ) 
मजलिस से उठने से पहले इनको जरूर पढ़ - चाहिये और , 
तीन बार पढ़ ले तो बेहतर है क्योंकि बाज़ रिवायतों में यह अदद 
(संख्या) जिक्र हुआ है। (जैसा कि तरगीब में है, और उसमें यह और । 
बढ़ाया है इग़फ्र ली व एव अलयू-य) जरा-सी जबान हिलाने में । 
कितना बड़ा नफ़ा हासिल होता है। | 
और यह भी जान लेना चाहिए कि ये कलिमात पढ़ लेने से बन्दों 
के हक माफ़ न होंगे, जैसे किसी की ग्रीबत की या ग्रीबत सुनी, या 











गयी। खूब समझ लो। 


तिलावत और जिक़ के बारे में चन्द अहकाम । 
हदीस: (3) हज़रत अली मुर्तजा रजियल्लाहु अन्हु ने फ़रमाबा 7 


कि नबी करीम सल्लल्लाहु अलैहि व धल्लम पाख़ाने (शौचालय) से - 
निकलकर (वुजु के बगैर ही) हमको कुरआन शरीफ पढ़ाते थे और * 
हमारे साथ गोश्त खा लेते थे और कुरआन मजीद (की तिलावत) से 
आपको गुस्ल फूर्ज होने वाली हालत के अलावा कोई चीज रोकने वाली 
नथी। 

हदीसः (4) हज़रत अन्ठुल्लाह बिन अबू बक्र (ताबिई रह०) 
फरमाते हैं कि रसूले अकरम पल्लल्लाहु अलैहि व सल्‍लम ने हजरत 
अमर बिन हज़म रह० के लिये मज़मून तहरीर उनबक-अन<८८-ा<-<--ा-८८-ान+प लय फुरमाया, उसमें यह उसमें यह 











बात (भी) थी कि कुरआन शरीफ को सिर्फ पाक आदमी ही छू सकता 
है। (मिश्कात शरीफ पेज 50) 

हदीसः (!5) हज़रत आयशा रजियल्लाहु अन्हा से रिवायत है कि 
हजरत रसूले अकरम सल्लल्लाहु अलैहि व सल्‍लम ने इरशाद फ्रमाया 
कि उन घरों को (जिनके दरवाजों में मस्जिद से होकर गुजरना पड़ता 
है) मस्जिद के रुख से फैर दो। (यानी दरवाजों का रुख़ बदल दो) 
क्योंकि मैं मस्जिद (के दाखिल होने) को माहवारी के हाल वाली औरत 
के लिये और जिसपर गुस्ल फर्ज हो उसके लिए हलाल नहीं करार देता 
हूँ। (मिश्कात शरीफ पेज 50) 

हदीसः (6) हज़रत अब्दुल्लाह बिन उमर रजियल्लाहु अन्हु का 
बयाव है कि रसूले अकरम सल्लल्लाहु अलैहि व सललम ने फरमाया कि 
हैज वाली औरत (जो माहवारी से हो) और जिसपर गुस्ल फर्ज हो (मर्द 
हो या औरत) कुछ भी कुरआन न पढ़े | (मिश्कात शरीफ पैज 49) 

तशरीहः इन हदीसों में नापाक (जिसपर गुस्ल फूर्ज हो) और हैज 
वाली औरत और बेवुजू के बाज शरई अहकाम बयान किये गये हैं। 
जिस पर गुस्ल फर्ज हो उसे 'जुनुब' कहते हैं, और औरत नमाज छूटने 
वाले दिनों में हो तो उसे 'हाइज” (हैज वाली) कहते हैं। और जिसका 
वुजू न हो उसे 'मुहदिस' कहते हैं। इन तीनों के मुत्ताल्लिक्‌ कुछ 
मसाइल हैं जो आगे दर्ज किये जाते हैं। 

मसला: 'जुनुब' और 'मुहदिस” नमाज़ नहीं पढ़ सकते। जब फर्ज 
नमाज पढ़ने का वक्‍त आ जाये तो जुनुब पर गुस्ल करना और मुहदिस 
पर वुज़ू करना फर्ज हो जाता है । 

मसलाः माहवारी वाली औरत पर नमाज पढ़ना फर्ज नहीं है, जब 
माहवारी के दिन ख़त्म हो जायें तो नमाज के लिये गुस्ल करना फर्ज हो 
जाता है। अगर माहवारी के दिन खत्म होने से पहले किसी वजह से 
गुस्ल कर लिया तो उस गुस्ल से पाक न होगी, और पाक औरत के 

अहकाम उसपर जारी न होंगे। 

मसलाः मुहदिस मर्द हो या औरत कुरआन शरीफ नहीं छू सकते 
अलबत्ता हिफ़्ज़ (मुँह ज़बानी) कुरआन शरीफ पढ़ सकते हैं। जब कोई 
शख्स पेशाब या पाख़ाना करने या और किसी वजह से बेवुजू हो जाये 
तो वह खाना भी खा सकता है और कुरआन शरीफ भी पढ़ सकता है 
और कलिमा व दुरूद शरीफ व इस्तिगफार भी पढ़ सकता है, अलब्त्ता 
कुरआन शरीफ नहीं छू सकता। और न दुजू किये बगैर नमाज पढ़ 
सकता है, फूर्ज नमाज़ हो या नफिल। 

मसलाः जुनुब (जिसपर गुस्ल फूर्ज हो) और हाइज़ (माहवारी वाली 
औरत) को न कुरआन शरीफ पढ़ने की इजाजत है न छूने की। . 

. मसला: कुरआन शरीफ के अलावा पढ़ने की जो चीजें हैं जैसे 
पहला दूसरा तीसरा चौथा कलिमा और दुरूद शरीफ और इस्तिग्रफार 
को जुनुब और हाइज़ सब पढ़ सकते हैं, बल्कि अगर किसी आयत को 
दुआ के तौर पर जुनुब और हाइज पढ़ें तो उसके पढ़ने की भी . 
इजाजत है। जैसे रब्बना आतिना फिद्दुन्या ह-स-नतंव्‌-व फिलू- 
आख़िरति ह-स-नतंवू-व किना अजाबन्नार अलबत्ता बतौर तिलावत ! 
पढ़ने की इजाजत नहीं। | 

मसला: जिस शख्स पर गुस्ल फर्ज हो और जो औरत माहवारी - 
से हो उसे मस्जिद में दाखिल होना जायज नहीं है। ; 


दस्तूरूल अमल 
तिलावत और ज़िक्र और दुरूद व सलाम के फूज़ाइल मालूम हुए। 
अब हर शख्स अपने दस्तूरूल अमल (एक कार्यक्रम) बना ले जिसपर 
- अमल करता रहे। हम एक ऐसा दस्तूरुल अमल लिख रहे हैं जिसपर 
आसानी से हर शख्स अमल कर सकता है। ठ 

सुबह व शाम 
(।) सुबह को सूर: यासीन पढ़ें और उसके साथ फुरसत के 
हिसाब से एक या दो पारे कुरआन पाक के पढ़ें। 
(2) सुबह शाम सौ बार तीसरा कलिमा यानीः 
सुब्हानल्लाहि वल्हम्दु लिल्लाहि व ला इला-ह इल्लल्लाइ वल्लाई 
अकबरु व ला हौ-ल व ला कुव्व-त इल्ला बिल्लाहिलू अलिग्यिलू 
अजीम पढ़ें। 
(3) सौ बार अस्तगुफ्रिल्लाहल्लजी ला इला-ह इल्ला हुवलू 
हय्युलू कृष्यूमु व अतूबु इलैहि पढ़ें। 
(4) सौ बार दुरूद शरीफ पढ़ें। (नमाज़ में जो दुरूद शरीफ पढ़ते 
हैं वह बेंहतर है)। 
(5) सौ बार ला इला-ह इल्लल्लाहु वहदहू ला शरीं-क लहू 
लहुलू मुल्कु व लहुलू हम्दु व हु-व अला कुल्लि शैइन्‌ कृदीर। 
(6) सब्यिदुल इस्तिगफार एक बार। 
(7) सुब्हानल्लाडि व बिहम्दिही अ-द-द ख़ल्किही (तीन बार] 
सुब्हानल्लाहि व बिहम्दिही मिदा-द कलिमातिही (तीन बार)। 
अगर फूजर की नमाज़ जमाअत के साथ () पढ़कर उसी जगह 
बैठे-बैठे ये चीजें पढ़ लें (जो थोड़ा-सा ही वक़्त होता है) तो आसानी 
से ये सब चीज़ें एक ही मजलिस में पढ़ी जा सकती हैं, और इनके 
पढ़ने के लिये बैठना इशराक्‌ु की नमाज पढ़ने का भी जरिया बन 
जायेगा, और इस तरह से (इन चीजों के फुज़ाइल के अलावा) एक हज 
और एक उमरे का सवाब और ज़्यादा मिलेगा। (तिर्मिजी शरीफ) 
शाम को अख्तर के बाद इन चीजों को पढ़ लें। अस्न से मंगरिब 
0) औरतें तन्‍्हा (बिना जमाअत के) नमाज़ पढ़ती हैं वे फुजर पढ़कर उसी जेंगह 
बैठे-बैठे जिक्र करती रहेंगी और सूरज ऊँचा होने पर दो रक्भत पढ़ लेंगी तो उनकों 
भी इन्शा-अल्लाह तआला बहुत ज़्यादा सवाब मिलेगा। 

तक जिक्र करने की बहुत फूजीलत वारिद हुई है। उस वक्‍त न हो सके 
तो मग्गरिब के बाद पढ़ लें। उस वक़्त भी न हो सके तो इशा पढ़कर 
पढ़ लें। एक साथ न हो सके तो कुछ अख्तर के बाद, कुछ मगरिब के 
बाद, कुछ इशा के बाद पढ़ लें। बेकार की और फुजूल बातों से बचने 
का फिक्र करेंगे तो बहुत वक्त निकल आयेगा इन्शा-अल्लाह तआला। 
ह रात को सूरः यासीन, सूरः वाकिआ, सूरः मुल्क, सूरः: अलिफ 
लाम मीम सज्दा पढ़ लें । कुछ भी न हो सके तो सूरः मुल्क 

(तबारकल्‍लजी) तो जरूर ही पढ़ लें। 
सोते वक्त 
(!) होने की दुआ बिट्टस्मि-क अल्लाहुमू-म अमूतु व अहया 
पढ़ें । ह 

. (2) सुब्हानल्लांहि, अल्हम्दु लिल्‍लाहि 33, 33 बार, अल्लाहु . 
अंकडेर 34 बार। ह 

(3) सूरः ब-करः आख़िरी दो आयतें आमनर्रसूलु से सूरः के 
ख़त्म तक एक बार। चारों कुल, सूरः फ़ातिहा एक-एक बार। आयतुलु 
कुर्सी एक बार। अस्तग्रफिरुल्लाहल्लजी ला इला-ह इल्ला हुवलू हस्युलू 
कृय्यूमु व अतूबु इलैंडि (तीन बार)। 

फूर्ज नमाजों के बाद 

सुब्हानल्लाहि, अल्हम्दु लिल्‍लाहि 33, 33 बार, अल्लाहु अकबर 
34 बार, आयतुलू कुर्सी एक बार, चारों कुल एक-एक बार। 

यह मुख्तसर-सा दस्तूरल अमल नमाज़ के बाद का और सुबह 
शाम और रात का हमने लिख दिया है, इसके अलावा मुख्तलिफ 
हालात की मसनून दुआओं की भी पाबन्दी करें जो इन्शा-अल्लाह आगे 
आ रही हैं। और इनके अलावा हर वक्‍त अपनी जबान अल्लाह की 
याद में तर रखें। 


